title: Byla C-28/15: 2016 m. rugsėjo 15 d. Teisingumo Teismo (antroji kolegija) sprendimas byloje (College van Beroep voor het Bedrijfsleven (Nyderlandai) prašymas priimti prejudicinį sprendimą) Koninklijke KPN NV ir kt./Autoriteit Consument en Markt (ACM) (Prašymas priimti prejudicinį sprendimą — Elektroninių ryšių tinklų ir paslaugų bendroji reguliavimo sistema — Direktyva 2002/21/EB — 4 ir 19 straipsniai — Nacionalinė reguliavimo institucija — Suderinimo procedūros — Rekomendacija 2009/396/EB — Teisinė reikšmė — Direktyva 2002/19/EB — 8 ir 13 straipsniai — Operatorius, pripažintas turinčiu didelę įtaką rinkoje — Nacionalinės reguliavimo institucijos nustatyti įpareigojimai — Kainų kontrolė ir įpareigojimai, susiję su sąnaudų apskaitos sistema — Skambučių užbaigimo fiksuotojo ir judriojo ryšio tinkluose paslaugų tarifai — Kontrolės, kurią nacionaliniai teismai gali taikyti nacionalinių reguliavimo institucijų sprendimams, apimtis)

text:
               14.11.2016

               LT

               Europos Sąjungos oficialusis leidinys

               C 419/13

         2016 m. rugsėjo 15 d. Teisingumo Teismo (antroji kolegija) sprendimas byloje (College van Beroep voor het Bedrijfsleven (Nyderlandai) prašymas priimti prejudicinį sprendimą) Koninklijke KPN NV ir kt./Autoriteit Consument en Markt (ACM)

   (Byla C-28/15) (1)

   ((Prašymas priimti prejudicinį sprendimą - Elektroninių ryšių tinklų ir paslaugų bendroji reguliavimo sistema - Direktyva 2002/21/EB - 4 ir 19 straipsniai - Nacionalinė reguliavimo institucija - Suderinimo procedūros - Rekomendacija 2009/396/EB - Teisinė reikšmė - Direktyva 2002/19/EB - 8 ir 13 straipsniai - Operatorius, pripažintas turinčiu didelę įtaką rinkoje - Nacionalinės reguliavimo institucijos nustatyti įpareigojimai - Kainų kontrolė ir įpareigojimai, susiję su sąnaudų apskaitos sistema - Skambučių užbaigimo fiksuotojo ir judriojo ryšio tinkluose paslaugų tarifai - Kontrolės, kurią nacionaliniai teismai gali taikyti nacionalinių reguliavimo institucijų sprendimams, apimtis))
   (2016/C 419/15)
   Proceso kalba: nyderlandų

      Prašymą priimti prejudicinį sprendimą pateikęs teismas

      College van Beroep voor het Bedrijfsleven

      Šalys pagrindinėje byloje

      Ieškovės: Koninklijke KPN NV, KPN BV, T-Mobile Netherlands BV, Tele2 Nederland BV, Ziggo BV, Vodafone Libertel BV, Ziggo Services BV, anksčiau – UPC Nederland BV, Ziggo Zakelijk Services BV, anksčiau – UPC Business BV

      Atsakovė: Autoriteit Consument en Markt (ACM)

      Rezoliucinė dalis

               1.

               2002 m. kovo 7 d. Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva), iš dalies pakeistos 2009 m. lapkričio 25 d. Europos Parlamento ir Tarybos direktyva 2009/140/EB, 4 straipsnio 1 dalį, siejamą su 2002 m. kovo 7 d. Europos Parlamento ir Tarybos direktyvos 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva), iš dalies pakeistos Direktyva 2009/140, 8 ir 13 straipsniais, reikia aiškinti taip, kad nacionalinis teismas, nagrinėdamas bylą dėl nacionalinės reguliavimo institucijos nustatyto su skambučių užbaigimo fiksuotojo ir judriojo ryšio tinkluose paslaugų tarifais susijusio įpareigojimo teisėtumo, gali nukrypti nuo 2009 m. gegužės 7 d. Komisijos rekomendacijos 2009/396/EB dėl skambučių užbaigimo fiksuotojo ir judriojo ryšio tinkluose tarifų reguliavimo ES, kurioje „Bulric strict“ (Bottom-Up Long-Run Incremental Costs) modelis rekomenduojamas kaip tinkama kainų reguliavimo priemonė skambučių užbaigimo rinkoje, tik jeigu mano, kad tai būtina dėl priežasčių, susijusių su pagrindinės bylos faktinėmis aplinkybėmis, visų pirma specifinėmis atitinkamos valstybės narės rinkos savybėmis.

               2.

               Europos Sąjungos teisę reikia aiškinti taip, kad nacionalinis teismas, nagrinėdamas bylą dėl nacionalinės reguliavimo institucijos nustatyto su skambučių užbaigimo fiksuotojo ir judriojo ryšio tinkluose paslaugų tarifais susijusio įpareigojimo teisėtumo, gali vertinti šio įpareigojimo proporcingumą Direktyvos 2002/21, iš dalies pakeistos Direktyva 2009/140, 8 straipsnyje ir Direktyvos 2002/19, iš dalies pakeistos Direktyva 2009/140, 13 straipsnyje nustatytiems tikslams ir atsižvelgti į tai, kad minėtas įpareigojimas skirtas rūpintis galutinių vartotojų interesais mažmeninėje rinkoje, kurioje netaikomas reguliavimas.
               Nacionalinis teismas, vykdydamas nacionalinės reguliavimo institucijos sprendimo teisminę kontrolę, negali reikalauti, kad ši institucija įrodytų, jog minėtu įpareigojimu faktiškai įgyvendinami Direktyvos 2002/21, iš dalies pakeistos Direktyva 2009/140, 8 straipsnyje įtvirtinti tikslai.

      (1)  OL C 138, 2015 4 27.


title: Byla T-373/07 2008 m. lapkričio 12 d. Pirmosios instancijos teismo sprendimas byloje EOS prieš VRDT (PrimeCast) ( Bendrijos prekių ženklas — Paraiška įregistruoti žodinį bendrijos prekių ženklą PrimeCast — Absoliutūs atmetimo pagrindai — Apibūdinamasis požymis — Skiriamojo požymio nebuvimas — Reglamento (EB) Nr. 40/94 7 straipsnio 1 dalies b ir c punktai )

text:
               10.1.2009

               LT

               Europos Sąjungos oficialusis leidinys

               C 6/28

         2008 m. lapkričio 12 d. Pirmosios instancijos teismo sprendimas byloje EOS prieš VRDT (PrimeCast)

   (Byla T-373/07) (1)

   („Bendrijos prekių ženklas - Paraiška įregistruoti žodinį bendrijos prekių ženklą PrimeCast - Absoliutūs atmetimo pagrindai - Apibūdinamasis požymis - Skiriamojo požymio nebuvimas - Reglamento (EB) Nr. 40/94 7 straipsnio 1 dalies b ir c punktai“)
   (2009/C 6/58)
   Proceso kalba: vokiečių
   Šalys

      Ieškovė: EOS GmbH Electro Optical Systems (Krailingas, Vokietija), atstovaujama advokato M. Mentjes

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama S. Schäffner ir G. Schneider
   Dalykas
   Ieškinys, pareikštas dėl 2007 m. liepos 20 d. Vidaus rinkos derinimo tarnybos Ketvirtosios apeliacinės tarybos sprendimo (byla R 333/2005-4), susijusio su prašymu įregistruoti žodinį Bendrijos prekių ženklą „PrimeCast“ panaikinimo
   Rezoliucinė dalis

               1.

               Atmesti ieškinį.

               2.

                  EOS GmbH Electro Optical Systems padengia bylinėjimosi išlaidas.

      (1)  OL C 283, 2007 11 24.


title: Byla T-427/16: 2016 m. liepos 29 d. pareikštas ieškinys byloje Martín Osete/EUIPO – Rey (AN IDEAL WIFE)

text:
               19.9.2016

               LT

               Europos Sąjungos oficialusis leidinys

               C 343/46

         2016 m. liepos 29 d. pareikštas ieškinys byloje Martín Osete/EUIPO – Rey (AN IDEAL WIFE)

   (Byla T-427/16)
   (2016/C 343/63)
   Kalba, kuria surašytas ieškinys: anglų

      Šalys

      Ieškovė: Isabel Martín Osete (Paryžius, Prancūzija), atstovaujama advokato V. Wellens

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Daniella Rey (Tulūza, Prancūzija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: ieškovė

      Prekių ženklas, dėl kurio kilo ginčas: žodinis ES prekių ženklas AN IDEAL WIFE – ES prekių ženklas Nr. 5 276 894

      Procedūra EUIPO: registracijos panaikinimo procedūra

      Ginčijamas sprendimas: 2016 m. balandžio 21 d. EUIPO antrosios apeliacinės tarybos sprendimas byloje R 1528/2015-2.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 55 straipsnio 1 dalies a punkto pažeidimas.


title: Byla T-436/16: 2016 m. rugpjūčio 3 d. pareikštas ieškinys byloje AEIM ir Kazenas/Komisija

text:
               10.10.2016

               LT

               Europos Sąjungos oficialusis leidinys

               C 371/19

         2016 m. rugpjūčio 3 d. pareikštas ieškinys byloje AEIM ir Kazenas/Komisija

   (Byla T-436/16)
   (2016/C 371/21)
   Proceso kalba: prancūzų

      Šalys

      Ieškovai: L’application électronique industrielle moderne (AEIM) (Algrange, Prancūzija), Philippe Kazenas (Liuksemburgas, Liuksemburgas), atstovaujami advokato B. Wizel

      Atsakovė: Europos Komisija

      Reikalavimai

   Ieškovai Bendrojo Teismo prašo:

               —

               priteisti iš atsakovės sumokėti ieškovei 536 912 eurų už patirtus finansinius nuostolius dėl skirtų nesusigrąžinamų investicijų į vizitus iki viešojo pirkimo sutarties sudarymo, kuris įvykdytas sukčiaujant,

               —

               priteisti iš atsakovės sumokėti ieškovei 2 092 650 eurų už negautas pajams pagal viešųjų pirkimų sutartis, į kurias ieškovė galėjo pretenduoti, jei jos būtų sudarytos sąžiningai ir nekorumpuotai,

               —

               priteisti iš atsakovės sumokėti ieškovei 85 000 eurų už advokato išlaidas ir honorarus, kuriuos ji privalėjo sumokėti už savo gynybą dėl Europos pareigūno korupcijos,

               —

               priteisti iš atsakovės sumokėti ieškovei 150 000 eurų už moralinę žalą,

               —

               priteisti iš atsakovės sumokėti ieškovei palūkanas nuo visų šių sumų, skaičiuojant nuo 2005 m. gruodžio mėn., kai baigėsi pažeidimo laikotarpis,

               —

               priteisti iš atsakovės atlyginti patirtas išlaidas advokatui ir jo honorarus šioje instancijoje ir sumokėti 75 000 eurų,

               —

               priteisti iš atsakovės sumokėti delspinigius, skaičiuojant nuo šio sprendimo priėmimo datos,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Ieškovai teigia, kad neteisėtas Europos Komisijos pareigūno elgesys sudarant viešojo pirkimo sutartis joms padarė didelės tiesioginės su tokiu jo elgesiu susijusios žalos ir jos reikalauja atlyginti tą žalą.
   Jie teigia, kad tenkinamos visos trys sąlygos, kad būtų galima kelti klausimą dėl Europos Sąjungos deliktinės atsakomybės, t. y. neteisėtas institucijos arba vienos iš jos darbuotojų elgesys, reali žala ir priežastinis ryšys tarp šio darbuotojo elgesio ir patirtos žalos.
   Ieškovai tvirtina, kad Europos pareigūno veiksmai sudarant viešojo pirkimo sutartis yra korumpuoti dėl to, kad jis grubiai pažeidė vienodo požiūrio ir skaidrumo principus, kurių per viešojo pirkimo konkurso procedūrą perkančioji organizacija privalo laikytis visų konkurso dalyvių atžvilgiu.
   Ieškovai teigia, kad dėl aptariamų viešojo pirkimo sutarčių sudarymo sukčiaujant bendrovė AEIM patyrė realios žalos, nes su ja buvo sudarytos tik su pavojingomis laikomomis šalimis susijusios sutartys, kurių sudaryti nenorėjo kiti du korumpuoti konkurso dalyviai, o jeigu visos sutartys būtų sudarytos nekorumpuotai, ši bendrovė galėjo tikėtis jas sudaryti, nes ji vienintelė konkurse dalyvavo sąžiningai.
   Ieškovai remiasi Komisijai taikomo gero administravimo principu, kurio laikymasis šiuo atveju atskleidė grubių pažeidimų, ir teisėtų lūkesčių apsaugos principu, taikomu kiekvienam ūkio subjektui, kuriam institucija sukelia teisėtų lūkesčių.
   Ieškovai taip pat teigia, kad patyrė ne tik finansinę, bet ir moralinę žalą dėl pažeistos jų reputacijos ir pareigos gintis nuo kaltinimų, kurie, kaip paaiškėjo, yra netikslūs ir išgalvoti.


title: Byla C-458/12: 2014 m. kovo 6 d. Teisingumo Teismo (devintoji kolegija) sprendimas byloje ( Tribunale di Trento (Italija) prašymas priimti prejudicinį sprendimą) Lorenzo Amatori ir kt. prieš Telecom Italia SpA, Telecom Italia Information Technology Srl (Prašymas priimti prejudicinį sprendimą — Socialinė politika — Įmonių perdavimas — Darbuotojų teisių apsauga — Direktyva 2001/23/EB — Darbo santykių perkėlimas perleidžiant pagal sutartį verslo dalį, kuri negali būti vertinama kaip jau esantis savarankiškas ūkio subjektas)

text:
               28.4.2014

               LT

               Europos Sąjungos oficialusis leidinys

               C 129/4

         2014 m. kovo 6 d. Teisingumo Teismo (devintoji kolegija) sprendimas byloje (Tribunale di Trento (Italija) prašymas priimti prejudicinį sprendimą) Lorenzo Amatori ir kt. prieš Telecom Italia SpA, Telecom Italia Information Technology Srl

   (Byla C-458/12) (1)

   ((Prašymas priimti prejudicinį sprendimą - Socialinė politika - Įmonių perdavimas - Darbuotojų teisių apsauga - Direktyva 2001/23/EB - Darbo santykių perkėlimas perleidžiant pagal sutartį verslo dalį, kuri negali būti vertinama kaip jau esantis savarankiškas ūkio subjektas))
   2014/C 129/04
   Proceso kalba: italų

      Prašymą priimti prejudicinį sprendimą pateikęs teismas

      Tribunale di Trento

      Šalys pagrindinėje byloje

      Ieškovai: Lorenzo Amatori, Adrian Gottardi

      Atsakovės: Telecom Italia SpA, Telecom Italia Information Technology Srl

      Dalykas

   Prašymas priimti prejudicinį sprendimą – Tribunale di Trento – 2001 m. kovo 12 d. Tarybos direktyvos 2001/23/EB dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo (OL L 82, p. 16; 2004 m. specialusis leidimas lietuvių k. 5 sk., 4 t., p. 98) 1 straipsnio a ir b punktų bei 3 straipsnio 1 dalies išaiškinimas – Perdavimas kitai įmonei įmonės dalies, kuri negali būti vertinama kaip jau esantis savarankiškas ekonominis vienetas ir kuriai po perdavimo perdavėjas daro didelę įtaką dėl glaudžios sąsajos su juo ir verslo rizikos pasidalijimo – Nacionalinės teisės aktai, leidžiantys perleisti darbo santykius be perleidžiamos įmonės dalies darbuotojų sutikimo

      Rezoliucinė dalis

               1.

               2001 m. kovo 12 d. Tarybos direktyvos 2001/23/EB dėl valstybių narių įstatymų, skirtų darbuotojų teisių apsaugai įmonių, verslo arba įmonių ar verslo dalių perdavimo atveju, suderinimo 1 straipsnio 1 dalies a ir b punktus reikia aiškinti taip, kad jais nedraudžiami nacionalinės teisės aktai, kaip antai nagrinėjami pagrindinėje byloje, pagal kuriuos perduodant įmonės dalį perėmėjui leidžiama iš perdavėjo perimti darbo santykius, jei ši įmonės dalis iki perdavimo nebuvo savarankiškai veikiantis ūkinis vienetas.

               2.

               Direktyvos 2001/23 1 straipsnio 1 dalies a ir b punktus reikia aiškinti taip, kad jais nedraudžiami nacionalinės teisės aktai, kaip antai nagrinėjami pagrindinėje byloje, pagal kuriuos perėmėjui leidžiama iš perdavėjo perimti darbo santykius, kai po nagrinėjamos įmonės dalies perdavimo perdavėjas daro didelę įtaką perėmėjui.

      (1)  OL C 389, 2012 12 15.


title: Byla T-9/10: 2013 m. vasario 21 d. Bendrojo Teismo sprendimas byloje Evropaïki Dynamiki prieš Komisiją (Viešieji paslaugų pirkimai — Konkurso procedūra — Išorinių paslaugų, susijusių su elektroninių leidinių tiekimu, teikimas — Kandidato pasiūlymo atmetimas — Sutarties sudarymas su kitu kandidatu — Atrankos ir sutarties sudarymo kriterijai — Pareiga motyvuoti — Akivaizdi vertinimo klaida)

text:
               13.4.2013

               LT

               Europos Sąjungos oficialusis leidinys

               C 108/20

         2013 m. vasario 21 d. Bendrojo Teismo sprendimas byloje Evropaïki Dynamiki prieš Komisiją

   (Byla T-9/10) (1)

   (Viešieji paslaugų pirkimai - Konkurso procedūra - Išorinių paslaugų, susijusių su elektroninių leidinių tiekimu, teikimas - Kandidato pasiūlymo atmetimas - Sutarties sudarymas su kitu kandidatu - Atrankos ir sutarties sudarymo kriterijai - Pareiga motyvuoti - Akivaizdi vertinimo klaida)
   2013/C 108/53
   Proceso kalba: anglų

      Šalys

      Ieškovė: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujama advokatų N. Korogiannakis ir M. Dermitzakis

      Atsakovė: Europos Komisija, iš pradžių atstovaujama E. Manhaeve ir N. Bambara, iš pradžių padedamų advokato E. Petritsi, vėliau — E. Petritsi ir solisitoriaus O. Graber-Soudry, vėliau — E. Manhaeve, padedamo solisitoriaus O. Graber-Soudry

      Dalykas

   Pirma, prašymas panaikinti 2009 m. spalio 29 d. Europos Sąjungos leidinių biuro sprendimą tiek, kiek juo atmetamas ieškovės pasiūlymas, pateiktas dėl viešojo pirkimo procedūros AO 10224 dėl elektroninių leidinių tiekimo (OL S, 2009, p. 109-156511) dalies Nr. 2 „Elektroninė leidyba naudojant Microsoft SharePoint Server“ ir, be kita ko, sudaromos sutartys su atrinktais kandidatais ir tiek, kiek juo sudaromos dvi sutartys dalyje Nr. 3 „Elektroninė leidyba naudojant nepriklausomų šaltinių platformas“ su įmone, kuri yra dviejų skirtingų konsorciumų narė, ir, antra, prašymas atlyginti žalą, pateiktas remiantis SESV 268 ir 340 straipsniais. bei sprendimo sudaryti sutartis su kitu kandidatu panaikinimas ir prašymas atlyginti nuostolius.

      Rezoliucinė dalis

               1.

               Atmesti ieškinį.

               2.

               Evropaïki Dynamiki — Proigmena Systimata Tilepikoinonion Pliroforikis kai Tilematikis AE padengia savo ir Europos Komisijos patirtas bylinėjimosi išlaidas.

      (1)  OL C 80, 2010 3 27.


title: Byla C-360/11: 2013 m. sausio 17 d. Teisingumo Teismo (trečioji kolegija) sprendimas byloje Europos Komisija prieš Ispanijos Karalystę (Valstybės įsipareigojimų neįvykdymas — Pridėtinės vertės mokestis — Direktyva 2006/112/EB — Lengvatinio tarifo taikymas — 96 straipsnis ir 98 straipsnio 2 dalis — III priedo 3 ir 4 punktai — „Farmacijos gaminiai, paprastai naudojami sveikatos priežiūrai, ligų profilaktikai ir medicininiam bei veterinariniam gydymui“ — „Medicinos įranga, priemonės ir kiti reikmenys, paprastai skirti naudoti išskirtinai ir asmeniškai neįgaliesiems jų negaliai palengvinti ar gydyti“ )

text:
               2.3.2013

               LT

               Europos Sąjungos oficialusis leidinys

               C 63/4

         2013 m. sausio 17 d. Teisingumo Teismo (trečioji kolegija) sprendimas byloje Europos Komisija prieš Ispanijos Karalystę

   (Byla C-360/11) (1)

   (Valstybės įsipareigojimų neįvykdymas - Pridėtinės vertės mokestis - Direktyva 2006/112/EB - Lengvatinio tarifo taikymas - 96 straipsnis ir 98 straipsnio 2 dalis - III priedo 3 ir 4 punktai - „Farmacijos gaminiai, paprastai naudojami sveikatos priežiūrai, ligų profilaktikai ir medicininiam bei veterinariniam gydymui“ - „Medicinos įranga, priemonės ir kiti reikmenys, paprastai skirti naudoti išskirtinai ir asmeniškai neįgaliesiems jų negaliai palengvinti ar gydyti“)
   2013/C 63/05
   Proceso kalba: ispanų

      Šalys

      Ieškovė: Europos Komisija, atstovaujama L. Lozano Palacios

      Atsakovė: Ispanijos Karalystė, atstovaujama S. Centeno Huerta

      Dalykas

   Valstybės įsipareigojimų neįvykdymas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 98 straipsnio ir III priedo pažeidimas — Prekių tiekimas ir paslaugų teikimas, kuriems gali būti taikomas lengvatinis PVM

      Rezoliucinė dalis

               1.

               Taikydama lengvatinį pridėtinės vertės mokesčio tarifą

                           —

                           vaistinėms medžiagoms, kurios gali būti įprastai ir tinkamai naudojamos vaistams gaminti,

                           —

                           medicinos prietaisams, medžiagoms, įrangai ir reikmenims, kurie, objektyviai vertinant, gali būti naudojami tik žmonių arba gyvūnų ligų arba susirgimų profilaktikai, diagnostikai, gydymui, palengvinimui arba išgydymui, tačiau nėra įprastai skirti negaliai palengvinti arba gydyti ir išskirtinai ir asmeniškai naudoti neįgaliesiems,

                           —

                           priemonėms ir įrangai, kurios gali būti iš esmės arba visų pirma naudojamos gyvūnų fizinei negaliai palengvinti,

                           —

                           ir galiausiai priemonėms ir įrangai, kurios iš esmės arba visų pirma naudojamos žmonių negaliai palengvinti, tačiau kurios nėra skirtos išskirtinai ir asmeniškai naudoti neįgaliesiems,

                     Ispanijos Karalystė neįvykdė įsipareigojimų pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 98 straipsnį ir jos III priedą.

               2.

               Priteisti iš Ispanijos Karalystės bylinėjimosi išlaidas.

      (1)  OL C 282, 2011 9 24.


title: Byla C-582/12 P: 2014 m. birželio 5 d. Teisingumo Teismo pirmininko nutartis byloje El Corte Inglés, SA/Vidaus rinkos derinimo tarnyba (prekių ženklams ir pramoniniam dizainui), Emilio Pucci International BV

text:
               15.9.2014

               LT

               Europos Sąjungos oficialusis leidinys

               C 315/45

         2014 m. birželio 5 d. Teisingumo Teismo pirmininko nutartis byloje El Corte Inglés, SA/Vidaus rinkos derinimo tarnyba (prekių ženklams ir pramoniniam dizainui), Emilio Pucci International BV

   (Byla C-582/12 P) (1)

   2014/C 315/72
   Proceso kalba: ispanų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 63, 2013 3 2.


title: Byla F-36/07 2007 m. balandžio 19 d. pareikštas ieškinys byloje Lebedef prieš Komisiją

text:
               9.6.2007

               LT

               Europos Sąjungos oficialusis leidinys

               C 129/27

         2007 m. balandžio 19 d. pareikštas ieškinys byloje Lebedef prieš Komisiją

   (Byla F-36/07)
   (2007/C 129/47)
   Proceso kalba: prancūzų
   Šalys

      Ieškovas: Giorgio Lebedef (Senningerberg, Liuksemburgas), atstovaujamas advokato F. Frabetti

      Atsakovė: Europos Bendrijų Komisija
   Ieškovo reikalavimai

               —

               Panaikinti ieškovo tarnybinės veiklos vertinimo ataskaitą už laikotarpį nuo 2005 m. sausio 1 d. iki 2005 m. gruodžio 31 d., konkrečiai jos dalį, kurią parengė Eurostatas už tą patį laikotarpį;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Pagrįsdamas savo ieškinį ieškovas nurodo vienintelį pagrindą dėl Pareigūnų tarnybos nuostatų 43 straipsnio bendrųjų įgyvendinimo nuostatų, būtent nuostatų, susijusių su personalo profesinių sąjungų ir statutiniais atstovais, su teisėtų lūkesčių apsaugos principo ir „patere legem quam ipse fecisti“taisyklės pažeidimu.


title: Byla C-171/08: 2010 m. liepos 8 d. Teisingumo Teismo (pirmoji kolegija) sprendimas byloje Europos Komisija prieš Portugalijos Respubliką (Valstybės įsipareigojimų neįvykdymas — EB 56 ir EB 43 straipsniai — Laisvas kapitalo judėjimas — Portugal Telecom SGPS SA privilegijuotosios akcijos (golden shares), priklausančios Portugalijos valstybei — Privatizuotos bendrovės kapitalo dalių įsigijimo ir jos valdymo ribojimai — Valstybės priemonė)

text:
               28.8.2010

               LT

               Europos Sąjungos oficialusis leidinys

               C 234/4

         2010 m. liepos 8 d. Teisingumo Teismo (pirmoji kolegija) sprendimas byloje Europos Komisija prieš Portugalijos Respubliką

   (Byla C-171/08) (1)

   (Valstybės įsipareigojimų neįvykdymas - EB 56 ir EB 43 straipsniai - Laisvas kapitalo judėjimas - Portugal Telecom SGPS SA privilegijuotosios akcijos (golden shares), priklausančios Portugalijos valstybei - Privatizuotos bendrovės kapitalo dalių įsigijimo ir jos valdymo ribojimai - Valstybės priemonė)
   2010/C 234/05
   Proceso kalba: portugalų

      Šalys

      Ieškovė: Europos Komisija, atstovaujama E. Montaguti, M. Teles Romão ir P. Guerra e Andrade

      Atsakovė: Portugalijos Respublika, atstovaujama L. Inez Fernandes ir advogado M. Gorjão Henriques

      Dalykas

   Valstybės įsipareigojimų neįvykdymas — EB 43 ir 56 straipsnių pažeidimas — Portugal Telecom SGPS SA specialiosios akcijos (golden shares), priklausančios Portugalijos valstybei

      Rezoliucinė dalis

               1.

               Išsaugodama bendrovėje Portugal Telecom SGPS SA specialiąsias teises, kaip antai numatytąsias šios bendrovės įstatuose valstybei ir kitiems viešiesiems subjektams, kurias suteikia valstybei priklausančios Portugal Telecom SGPS SA privilegijuotosios akcijos (golden shares), Portugalijos Respublika neįvykdė įsipareigojimų pagal EB 56 straipsnį.

               2.

               Priteisti iš Portugalijos Respublikos bylinėjimosi išlaidas.

      (1)  OL C 171, 2008 7 5.


title: Byla T-541/15: 2015 m. rugsėjo 17 d. pareikštas ieškinys byloje Industrie Aeronautiche Reggiane/VRDT – Audi (NSU)

text:
               16.11.2015

               LT

               Europos Sąjungos oficialusis leidinys

               C 381/51

         2015 m. rugsėjo 17 d. pareikštas ieškinys byloje Industrie Aeronautiche Reggiane/VRDT – Audi (NSU)

   (Byla T-541/15)
   (2015/C 381/62)
   Kalba, kuria surašytas ieškinys: anglų

      Šalys

      Ieškovė: Industrie Aeronautiche Reggiane Srl (Emilijos Redžas, Italija), atstovaujama advokato M. Gurrado

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Audi AG (Ingolštatas, Vokietija)

      Su procedūra VRDT susijusi informacija

      Pareiškėja: ieškovė.

      Prekių ženklas, dėl kurio kilo ginčas: žodinis Bendrijos prekių ženklas NSU – Registracijos paraiška Nr. 9 5 93  492.

      Procedūra VRDT: protesto procedūra.

      Ginčijamas sprendimas: 2015 m. liepos 6 d. VRDT antrosios apeliacinės tarybos sprendimas byloje R 2132/2014-2.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą ir nurodyti VRDT įregistruoti Bendrijos prekių ženklą,

               —

               nurodyti Audi padengti savo ir ieškovės bylinėjimosi išlaidas, taip pat bylinėjimosi VRDT protestų skyriuje ir apeliacinėje taryboje išlaidas.

      Pagrindai, kuriais remiamasi

               —

                  Audi neįrodė, kad iš tiesų naudojo ankstesnį prekių ženklą.

               —

               Skirtumų tarp atskirų komponentų ir galutinių produktų egzistavimas.

               —

               Skirtumų tarp dviračių ir prekių, nurodytų 2014 m. spalio 16 d. prašyme dėl apribojimo, egzistavimas.


title: Byla C-211/13: 2014 m. rugsėjo 4 d. Teisingumo Teismo (trečioji kolegija) sprendimas byloje Europos Komisija/Vokietijos Federacinė Respublika (Valstybės įsipareigojimų neįvykdymas — SESV 63 straipsnis — Laisvas kapitalo judėjimas — Dovanojamo ir paveldimo turto mokestis — Nacionalinės teisės aktai, numatantys didesnę neapmokestinamąją sumą, jei palikėjas savo mirties dieną, dovanotojas ar įgijėjas gyvena valstybės narės teritorijoje — Ieškinio dėl įsipareigojimų neįvykdymo dalykas — Apribojimas — Pateisinimas)

text:
               10.11.2014

               LT

               Europos Sąjungos oficialusis leidinys

               C 395/15

      2014 m. rugsėjo 4 d. Teisingumo Teismo (trečioji kolegija) sprendimas byloje Europos Komisija/Vokietijos Federacinė Respublika

      (Byla C-211/13) (1)

      ((Valstybės įsipareigojimų neįvykdymas - SESV 63 straipsnis - Laisvas kapitalo judėjimas - Dovanojamo ir paveldimo turto mokestis - Nacionalinės teisės aktai, numatantys didesnę neapmokestinamąją sumą, jei palikėjas savo mirties dieną, dovanotojas ar įgijėjas gyvena valstybės narės teritorijoje - Ieškinio dėl įsipareigojimų neįvykdymo dalykas - Apribojimas - Pateisinimas))
      (2014/C 395/18)
      Proceso kalba: vokiečių

         Šalys

         Ieškovė: Europos Komisija, atstovaujama W. Mölls ir W. Roels

         Atsakovė: Vokietijos Federacinė Respublika, atstovaujama T. Henze ir A. Wiedmann

         Atsakovės pusėje įstojusi į bylą šalis: Ispanijos Karalystė, atstovaujama A. Rubio González

         Rezoliucinė dalis

                  1.

                  Priėmusi ir palikusi galioti teisės nuostatas, pagal kurias apskaičiuojant paveldimo ir dovanojamo turto mokestį už Vokietijoje esantį nekilnojamąjį turtą taikoma maža neapmokestinamoji suma, tik jei palikėjas jo mirties dieną ar dovanotojas dovanojimo momentu ir įgijėjas prievolės mokėti mokestį atsiradimo momentu gyveno kitoje valstybėje narėje gyveno kitoje valstybėje narėje, ir gerokai didesnė neapmokestinamoji suma – jei bent viena iš abiejų šalių tuo momentu gyveno Vokietijoje, Vokietijos Federacinė Respublika neįvykdė savo įsipareigojimų pagal SESV 63 straipsnį.

                  2.

                  Priteisti iš Vokietijos Federacinės Respublikos bylinėjimosi išlaidas.

                  3.

                  Ispanijos Karalystė padengia savo bylinėjimosi išlaidas.

         (1)  OL C 171, 2013 6 15.


title: Byla T-359/15: 2015 m. liepos 3 d. pareikštas ieškinys byloje Arrom Conseil/VRDT – Nina Ricci (Roméo has a Gun by Romano Ricci)

text:
               7.9.2015

               LT

               Europos Sąjungos oficialusis leidinys

               C 294/81

         2015 m. liepos 3 d. pareikštas ieškinys byloje Arrom Conseil/VRDT – Nina Ricci (Roméo has a Gun by Romano Ricci)

   (Byla T-359/15)
   (2015/C 294/97)
   Kalba, kuria surašytas ieškinys: anglų

      Šalys

      Ieškovė: Arrom Conseil (Paryžius, Prancūzija), atstovaujama advokatų C. Herissay Ducamp ir J. Blanchard

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Nina Ricci SARL (Paryžius, Prancūzija)

      Su procedūra VRDT susijusi informacija

      Pareiškėja: kita procedūros Apeliacinėje taryboje šalis

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodiniai elementai „Roméo has a gun by Romano Ricci“ – Bendrijos prekių ženklo paraiška Nr. 11 193 604

      Procedūra VRDT: protesto procedūra

      Ginčijamas sprendimas: 2015 m. balandžio 13 d. VRDT pirmosios apeliacinės tarybos sprendimas byloje R 1021/2014-1

      Reikalavimai

   Ieškovė Bendrojo Teismo prašo:

               —

               Iš dalies panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto ir 8 straipsnio 5 dalies pažeidimas.


title: Byla T-166/12: 2012 m. balandžio 10 d. pareikštas ieškinys byloje Bolívar Cerezo prieš VRDT — Renovalia Energy (RENOVALIA)

text:
               30.6.2012

               LT

               Europos Sąjungos oficialusis leidinys

               C 194/22

         2012 m. balandžio 10 d. pareikštas ieškinys byloje Bolívar Cerezo prieš VRDT — Renovalia Energy (RENOVALIA)

   (Byla T-166/12)
   2012/C 194/38
   Kalba, kuria surašytas ieškinys: ispanų

      Šalys

      Ieškovas: Juan Bolívar Cerezo (Granada, Ispanija), atstovaujamas advokato I. M. Barroso Sánchez-Lafuente

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Renovalia Energy, SA (Villarobledo, Ispanija)

      Reikalavimai

   Ieškovas Bendrojo Teismo prašo:

               —

               panaikinti 2012 m. sausio 26 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą byloje R 663/2011-1 ir įregistruoti Bendrijos prekių ženklą RENOVALIA Nr. 8 631 814 šioms 36 klasės paslaugoms „Draudimas; finansinės operacijos; piniginės operacijos; nekilnojamojo turto operacijos“;

               —

               priteisti bylinėjimosi išlaidas iš kitų šalių, kurios prieštaraus šiam ieškiniui.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovas.

      Prašomas įregistruoti Bendrijos prekių ženklas: žodinis prekių ženklas RENOVALIA 11, 25, 35, 36, 37 ir 41 klasių prekėms ir paslaugoms — Bendrijos prekių ženklo paraiškos Nr. 8 631 814.

      Prekių ženklo ar žymens, kuriuo remtasi per protesto procedūrą, savininkė: Renovalia Energy, SA.

      Prekių ženklas ar žymuo, kuriuo remiamasi: Žodiniai Ispanijos prekių ženklai RENOVA ENERGY ir RENOVAENERGY ir komercinis pavadinimas RENOVALIA 36 klasės paslaugoms.

      Protestų skyriaus sprendimas: iš dalies patenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Egzistuoja galimybė supainioti ieškovo prioritetinį Ispanijos prekių ženklą Nr. 2 715 975 RENOVALIA ir Ispanijos prekių ženklus, kuriais grindžiamas protestas, bet to, atitinkamame Ispanijos teisme pareikštinas ieškinys dėl Ispanijos prekių ženklų, kuriais grindžiamas protestas, panaikinimo ir todėl šiais prekių ženklais nebebus galima grįsti protesto dėl prašomo įregistruoti prekių ženklo registracijos.


title: Byla T-363/10: 2010 m. rugpjūčio 27 d. pareikštas ieškinys byloje Abbott Laboratories prieš VRDT (RESTORE)

text:
               23.10.2010

               LT

               Europos Sąjungos oficialusis leidinys

               C 288/58

      2010 m. rugpjūčio 27 d. pareikštas ieškinys byloje Abbott Laboratories prieš VRDT (RESTORE)

      (Byla T-363/10)
      ()
      (2010/C 288/107)
      Proceso kalba: vokiečių

         Šalys

         Ieškovė: Abbott Laboratories (Abbott Park, Ilinojus, Jungtinės Amerikos Valstijos), atstovaujama advokatų M. Kinkeldey, S. Schäffler ir J. Springer

         Atsakovė: Vidaus rinkos derinimo tarnyba (prekių ženklams ir pramoniniam dizainui)

         Ieškovės reikalavimai

                  —

                  Panaikinti 2010 m. birželio 9 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1560/2009-1;

                  —

                  priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

         Prašomas įregistruoti Bendrijos prekių ženklas: žodinis prekių ženklas RESTORE 10 klasės prekėms.

         Eksperto sprendimas: atmesti paraišką.

         Apeliacinės tarybos sprendimas: atmesti apeliaciją.

         Ieškinio pagrindai:

                  —

                  teisės būti išklausytam pažeidimas, nes Apeliacinė taryba sprendime rėmėsi įrodymais, kurie ieškovei nebuvo pateikti;

                  —

                  Reglamento (EB) Nr. 207/2009 (1) 7 straipsnio 1 dalies c punkto pažeidimas, nes pateiktas registruoti prekių ženklas nėra apibūdinantis juo žymimų prekių atžvilgiu;

                  —

                  Reglamento (EB) Nr. 207/2009 7 straipsnio 1 dalies b punkto pažeidimas, nes pateiktas registruoti prekių ženklas turi skiriamųjų požymių.

         (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla T-360/04 2007 m. liepos 19 d. Pirmosios instancijos teismo sprendimas FG Marine prieš Komisiją ( Deliktinė atsakomybė — Sprendimas, kuriuo reikalaujama susigrąžinti bendrovei Stardust Marine Prancūzijos suteiktą valstybės pagalbą — Sprendimo panaikinimas Teisingumo Teismo sprendimu )

text:
               8.9.2007

               LT

               Europos Sąjungos oficialusis leidinys

               C 211/33

         2007 m. liepos 19 d. Pirmosios instancijos teismo sprendimas FG Marine prieš Komisiją

   (Byla T-360/04) (1)

   („Deliktinė atsakomybė - Sprendimas, kuriuo reikalaujama susigrąžinti bendrovei Stardust Marine Prancūzijos suteiktą valstybės pagalbą - Sprendimo panaikinimas Teisingumo Teismo sprendimu“)
   (2007/C 211/63)
   Proceso kalba: prancūzų
   Šalys

      Ieškovė: FG Marine SA (Roissy Charles de Gaulle, Prancūzija), atstovaujama advokato M.-A. Michel

      Atsakovė: Europos Bendrijų Komisija, atstovaujama G. Rozet ir C. Giolito
   Bylos dalykas
   Prašymas atlyginti žalą, kuri tariamai patirta 1999 m. rugsėjo 8 d. Komisijai priėmus Sprendimą 2000/513/EB dėl Prancūzijos įmonei Stardust Marine suteiktos pagalbos.
   Sprendimo rezoliucinė dalis

               1.

               Atmesti ieškinį kaip nepagrįstą.

               2.

               Ieškovė padengia bylinėjimosi išlaidas.

      (1)  OL C 262, 2004 10 23.


title: Byla T-463/07: 2014 m. liepos 15 d. Bendrojo Teismo sprendimas byloje Italija/Komisija (EŽŪOGF — Garantijų skyrius — Nefinansuojamos išlaidos — Priemokos už galvijų mėsą — Alyvuogių aliejus ir riebalai — Džiovinti pašarai — Patikrinimų veiksmingumas — Sankcijų taikymo tvarka)

text:
               1.9.2014

               LT

               Europos Sąjungos oficialusis leidinys

               C 292/23

         2014 m. liepos 15 d. Bendrojo Teismo sprendimas byloje Italija/Komisija

   (Byla T-463/07) (1)

   ((EŽŪOGF - Garantijų skyrius - Nefinansuojamos išlaidos - Priemokos už galvijų mėsą - Alyvuogių aliejus ir riebalai - Džiovinti pašarai - Patikrinimų veiksmingumas - Sankcijų taikymo tvarka))
   2014/C 292/27
   Proceso kalba: italų

      Šalys

      Ieškovė: Italijos Respublika, atstovaujama G. Palmieri, padedamo avvocati dello Stato G. Aiello ir F. Bucalo

      Atsakovė: Europos Komisija, atstovaujama C. Cattabriga ir D. Nardi

      Dalykas

   Prašymas panaikinti 2007 m. spalio 3 d. Komisijos sprendimą 2007/647/EB dėl Bendrijos atsisakymo Europos žemės ūkio orientavimo ir garantijų fondo (EŽŪOGF) Garantijų skyriaus lėšomis finansuoti kai kurias valstybių narių patirtas išlaidas (Praneštas dokumentu Nr. C(2007) 4477, OL L 261, p. 28), kiek juo atsisakoma finansuoti kai kurias Italijos patirtas išlaidas.

      Rezoliucinė dalis

               1.

               Atmesti ieškinį.

               2.

               Nurodyti Italijos Respublikai padengti savo ir Europos Komisijos patirtas bylinėjimosi išlaidas.

      (1)  OL C 51, 2008 2 23.


title: Byla C-279/15 P: 2015 m. birželio 10 d. Alexandre Borde ir Carbonium pateiktas apeliacinis skundas dėl 2015 m. kovo 25 d. Bendrojo Teismo (trečioji kolegija) priimtos nutarties byloje T-314/14 Borde ir Carbonium/Komisija

text:
               7.9.2015

               LT

               Europos Sąjungos oficialusis leidinys

               C 294/28

         2015 m. birželio 10 d. Alexandre Borde ir Carbonium pateiktas apeliacinis skundas dėl 2015 m. kovo 25 d. Bendrojo Teismo (trečioji kolegija) priimtos nutarties byloje T-314/14 Borde ir Carbonium/Komisija

   (Byla C-279/15 P)
   (2015/C 294/35)
   Proceso kalba: anglų

      Šalys

      Apeliantai: Alexandre Borde ir Carbonium SAS, atstovaujami Rechtsanwalt A.B.H. Herzberg,

      Kita proceso šalis: Europos Komisija

      Apeliantų reikalavimai

   Apeliantai Bendrojo Teismo prašo:

               —

               panaikinti 2015 m. kovo 25 d. Bendrojo Teismo sprendimą, kuriuo:

                           a.

                           atmetami ieškiniai kaip nepriimtini; ir

                           b.

                           nurodama apeliantams padengti savo ir Komisijos bylinėjimosi išlaidas.

               —

               Pripažinti nepriimtinu apeliantų ieškinį dėl panaikinimo;
               ir

                           a.)

                           priimti galutinį sprendimą byloje;
                           arba, alternatyviai

                           b.)

                           grąžinti bylą Bendrajam Teismui išnagrinėti ją iš esmės;

               —

               alternatyviai: grąžinti bylą Bendrajam Teismui, kad jis išnagrinėti klausimą dėl jos priimtinumo ir kartu išnagrinėtų ją iš esmės, bei atitinkamai priimtų sprendimą;

               —

               nurodyti Komisijai padengti išlaidas pagal Europos Sąjungos Teisingumo Teismo procedūros reglamento 184 straipsnio pirmą dalį.

      Apeliacinio skundo pagrindai ir pagrindiniai argumentai

   Apeliantai teigia, kad jų ieškinys dėl panaikinimo atmestas neteisėtai, nes (i) Bendrojo Teismo pareiškime dėl faktų nustatymo faktai buvo nustatyti netiksliai ir buvo iškraipyti, bei neatsižvelgta į apeliantų teisę būtų išklausytiems; (ii) taikydamas SESV 263 straipsnio 4 dalį Bendrasis Teismas neteisingai susiaurino ginčytinus aktus iki aktų, kaip jie apibrėžti pagal SESV 288 straipsnį; (iii) Bendrasis Teismas klydo nustatydamas, kad ginčijamos priemonės nėra sprendimai, kaip jie suprantami pagal SESV 288 straipsnio 4 dalį; (iv) taikydamas SESV 263 straipsnio 4 dalį Bendrasis Teismas lemiama klausimu neteisingai laikė tai, ar ginčytinas aktas yra „atskirtinas nuo sutartinių pagrindų“, ir neatsižvelgė į svarbius veiksnius; (v) taikydamas SESV 263 straipsnio 4 dalį Bendrasis Teismas neteisingai dviguboms byloms nustatytus kriterijus taikė triguboms byloms; (vi) Bendrasis Teismas neišnagrinėjo apeliantų teisės į veiksmingą teisminę pagalbą, kuri garantuojama pagal Europos žmogaus teisių ir pagrindinių laisvių apsaugos konvenciją.


title: Byla T-362/17: 2017 m. birželio 6 d. pareikštas ieškinys byloje NCL/EUIPO (FEEL FREE)

text:
               31.7.2017

               LT

               Europos Sąjungos oficialusis leidinys

               C 249/43

         2017 m. birželio 6 d. pareikštas ieškinys byloje NCL/EUIPO (FEEL FREE)

   (Byla T-362/17)
   (2017/C 249/58)
   Proceso kalba: vokiečių

      Šalys

      Ieškovė: NCL Corporation Ltd (Majamis, Florida, Jungtinės Valstijos), atstovaujama advokatų J. Bühling ir D. Graetsch

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Sąjungos prekių ženklas „FEEL FREE“ – Registracijos paraiška Nr. 15 090 533.

      Ginčijamas sprendimas: 2017 m. kovo 23 d. EUIPO ketvirtosios apeliacinės tarybos sprendimas byloje R 2094/2016-4.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b punkto pažeidimas.


title: 2004 m. birželio 10 d. Pirmosios instancijos teismo sprendimas Byloje T-275/01 Mercedes Alvarez Moreno prieš Europos Parlamentą (Pareigūnai — Pagalbiniai tarnautojai — Konferencijų vertėjai — Nuostatų dėl kitų Europos Bendrijų tarnautojų įdarbinimo sąlygų 74 straipsnis — Darbo sutarties pasibaigimas)

text:
               28.8.2004

               LT

               Europos Sąjungos oficialusis leidinys

               C 217/19

      PIRMOSIOS INSTANCIJOS TEISMO SPRENDIMAS

   2004 m. birželio 10 d.
   Byloje T-275/01 Mercedes Alvarez Moreno prieš Europos Parlamentą (1)

   (Pareigūnai - Pagalbiniai tarnautojai - Konferencijų vertėjai - Nuostatų dėl kitų Europos Bendrijų tarnautojų įdarbinimo sąlygų 74 straipsnis - Darbo sutarties pasibaigimas)
   (2004/C 217/35)
   Bylos kalba: prancūzų
   Byloje T-275/01 Mercedes Alvarez Moreno, gyvenanti Berlyne (Vokietija), atstovaujama advokato G. Vandersanden, prieš Europos Parlamentą (atstovai: H. von Hertzen ir J. de Wachter), dėl prašymo panaikinti, pirma, sprendimą nebepriimti į darbą konferencijų vertėjų, sulaukusių 65 metų amžiaus, ir, antra, atlyginti patirtus nuostolius, Pirmosios instancijos teismas (penktoji kolegija), susidedantis iš pirmininko R. Garcίa- Valdecasas, teisėjų P. Lindh ir J. D. Cooke; sekretorius: vyriausiasis administratorius J. Palacio Gonzalez, 2004 m. birželio 10 d. priėmė sprendimą, kurio rezoliucinėje dalyje nurodyta:

               1)

               Panaikinti 2000 m. lapkričio 30 d. Europos Parlamento sprendimą, apie kurį pareiškėjai pranešta 2001 m. vasario 10 d. ir 2001 m. liepos 19 d. Europos Parlamento sprendimą, kuriais atmetami pareiškėjos reikalavimai.

               2)

               Atmesti likusią ieškinio dalį.

               3)

               Priteisti iš Parlamento visas bylinėjimosi išlaidas.

      (1)  OL C 3, 2002 1 5.


title: Byla C-500/16: 2016 m. rugsėjo 16 d. Naczelny Sąd Administracyjny (Lenkija) pateiktas prašymas priimti prejudicinį sprendimą byloje Caterpillar Financial Services sp. z o.o., Dyrektor Izby Skarbowej w Warszawie

text:
               23.1.2017

               LT

               Europos Sąjungos oficialusis leidinys

               C 22/3

         2016 m. rugsėjo 16 d.Naczelny Sąd Administracyjny (Lenkija) pateiktas prašymas priimti prejudicinį sprendimą byloje Caterpillar Financial Services sp. z o.o., Dyrektor Izby Skarbowej w Warszawie

   (Byla C-500/16)
   (2017/C 022/04)
   Proceso kalba: lenkų

      Prašymą priimti prejudicinį sprendimą pateikęs teismas

      Naczelny Sąd Administracyjny

      Šalys pagrindinėje byloje

      Caterpillar Financial Services sp. z o.o., Dyrektor Izby Skarbowej w Warszawie

      Prejudicinis klausimas

   Ar pagal Europos Sąjungos sutarties 4 straipsnio 3 dalyje išreikštus veiksmingumo, lojalaus bendradarbiavimo ir lygiavertiškumo principus arba kurį nors kitą atitinkamą Sąjungos teisėje numatytą principą, atsižvelgiant į 2013 m. sausio 17 d. Sprendime BGŻ Leasing sp. z o.o./Dyrektor Izby Skarbowej w Warszawie (C-224/11) Teisingumo Teismo pateiktą išaiškinimą, pridėtinės vertės mokesčio srityje draudžiamos tokios nacionalinės nuostatos arba praktika, pagal kurias neįmanoma grąžinti permokos, atsiradusios surinkus mokėtiną PVM pažeidžiant Sąjungos teisę, kai dėl šalies valdžios institucijų veiksmų subjektas galėjo pasinaudoti savo teisėmis tik suėjus mokestinės prievolės senaties terminui?


title: Byla C-425/16: 2016 m. rugpjūčio 1 d. Oberster Gerichtshof (Austrija) pateiktas prašymas priimti prejudicinį sprendimą byloje Hansruedi Raimund/Michaela Aigner

text:
               31.10.2016

               LT

               Europos Sąjungos oficialusis leidinys

               C 402/17

         2016 m. rugpjūčio 1 d.Oberster Gerichtshof (Austrija) pateiktas prašymas priimti prejudicinį sprendimą byloje Hansruedi Raimund/Michaela Aigner

   (Byla C-425/16)
   (2016/C 402/19)
   Proceso kalba: vokiečių

      Prašymą priimti prejudicinį sprendimą pateikęs teismas

      Oberster Gerichtshof

      Šalys pagrindinėje byloje

      Ieškovas: Hansruedi Raimund

      Atsakovė: Michaela Aigner

      Prejudiciniai klausimai

               1.

               Ar ieškinys dėl ES prekių ženklo pažeidimo (Reglamento (EB) Nr. 207/2009 (1), iš dalies pakeisto Reglamentu (ES) Nr. 2015/2424, 96 straipsnio a punktas) gali būti atmestas, remiantis nesąžiningumu paduodant prekių ženklo paraišką (Reglamento (EB) Nr. 207/2009, iš dalies pakeisto Reglamentu (ES) Nr. 2015/2424, 52 straipsnio 1 dalies b punktas), kai atsakovas tuo pačiu pagrindu yra padavęs priešieškinį dėl ES prekių ženklo paskelbimo negaliojančiu (Reglamento (EB) Nr. 207/2009, iš dalies pakeisto Reglamentu (ES) Nr. 2015/2424, 99 straipsnio 1 dalis), tačiau teismas dar nepriėmė sprendimo dėl šio priešieškinio?

               2.

               Jei ne, ar teismas gali, remdamasis nesąžiningumu paduodant prekių ženklo paraišką, atmesti ieškinį dėl pažeidimo, kai jis bent jau tuo pačiu metu patenkina priešieškinį dėl prekių ženklo paskelbimo negaliojančiu, ar vis dėlto jis turėtų nepriimti sprendimo dėl ieškinio dėl pažeidimo iki įsiteisės sprendimas dėl priešieškinio?

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).


title: Byla T-52/12: 2014 m. liepos 16 d. Bendrojo Teismo sprendimas byloje Graikija/Komisija (Valstybės pagalba — Graikijos žemės ūkio draudimo organizacijos (ELGA) 2008-2009 m. išmokėtos kompensacijos — Sprendimas pripažinti pagalbą nesuderinama su vidaus rinka ir nurodyti ją susigrąžinti — Valstybės pagalbos sąvoka — SESV 107 straipsnio 3 dalies b ir c punktai — Gairės dėl valstybės pagalbos žemės ūkio sektoriuje)

text:
               1.9.2014

               LT

               Europos Sąjungos oficialusis leidinys

               C 292/34

         2014 m. liepos 16 d. Bendrojo Teismo sprendimas byloje Graikija/Komisija

   (Byla T-52/12) (1)

   ((Valstybės pagalba - Graikijos žemės ūkio draudimo organizacijos (ELGA) 2008-2009 m. išmokėtos kompensacijos - Sprendimas pripažinti pagalbą nesuderinama su vidaus rinka ir nurodyti ją susigrąžinti - Valstybės pagalbos sąvoka - SESV 107 straipsnio 3 dalies b ir c punktai - Gairės dėl valstybės pagalbos žemės ūkio sektoriuje))
   2014/C 292/40
   Proceso kalba: graikų

      Šalys

      Ieškovė: Graikijos Respublika, iš pradžių atstovaujama I. Chalkias ir S. Papaïoannou, vėliau – I. Chalkias ir A. Vasilopoulou

      Atsakovė: Europos Komisija, iš pradžių atstovaujama D. Triantafyllou ir S. Thomas, vėliau – D. Triantafyllou ir R. Sauer

      Dalykas

   Prašymas panaikinti 2011 m. gruodžio 7 d. Komisijos sprendimą 2012/157/ES dėl Graikijos žemės ūkio draudimo organizacijos (ELGA) 2008–2009 m. išmokėtos kompensacijos (OL L 78, 2012, p. 21).

      Rezoliucinė dalis

               1.

               Atmesti ieškinį.

               2.

               Priteisti iš Graikijos Respublikos bylinėjimosi išlaidas, įskaitant susijusias su laikinųjų apsaugos priemonių taikymo procedūra.

      (1)  OL C 118, 2012 4 21.


title: Byla T-440/14: 2014 m. birželio 13 d. pareikštas ieškinys byloje Premo/VRDT – Prema Semiconductor (PREMO)

text:
               15.9.2014

               LT

               Europos Sąjungos oficialusis leidinys

               C 315/66

         2014 m. birželio 13 d. pareikštas ieškinys byloje Premo/VRDT – Prema Semiconductor (PREMO)

   (Byla T-440/14)
   2014/C 315/111
   Kalba, kuria surašytas ieškinys: anglų

      Šalys

      Ieškovė: Premo, SL (Malaga, Ispanija), atstovaujama advokatų E. Cornu, F. de Visscher ir E. De Gryse

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Prema Semiconductor GmbH (Maincas, Vokietija)

      Reikalavimai

   Ieškovė Bendrojo Teismo prašo:

               —

               panaikinti 2014 m. balandžio 11 d. VRDT penktosios apeliacinės tarybos sprendimą byloje R 1719/2011-5;

               —

               nepatenkinus šio reikalavimo, panaikinti ginčijamą sprendimą tiek, kiek juo buvo patenkintas protestas dėl indukcinių ričių, indukcinių rezistorių, elektros transformatorių ir antiparazitinių transformatorių bei filtrų;

               —

               priteisti iš VRDT ir, prireikus, įstojusios į bylą šalies, bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas PREMO 9 klasės prekėms – Bendrijos prekių ženklo paraiškos Nr. 5 5 20  788.

      Prekių ženklo ar žymens, kuriuo remtasi per protesto procedūrą, savininkas: Prema Semiconductor GmbH.

      Prekių ženklas ar žymuo, kuriuo remiamasi: nacionalinis žodinis prekių ženklas PREMA 9 klasės prekėms.

      Protestų skyriaus sprendimas: iš dalies patenkinti protestą.

      Apeliacinės tarybos sprendimas: iš dalies atmesti apeliaciją.

      Ieškinio pagrindai:

               —

               Reglamento Nr. 2868/95 22 taisyklės 6 dalies ir ieškovės teisės į gynybą pažeidimas.

               —

               Reglamento Nr. 207/2009 42 straipsnio 2 ir 3 dalių pažeidimas.

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-264/04 2006 m. birželio 15 d. Teisingumo Teismo (trečioji kolegija) sprendimas ( Amtsgericht Breisach (Vokietija) prašymas priimti prejudicinį sprendimą) Badischer Winzerkeller eG prieš Land Baden-Württemberg (Direktyva 69/335/EEB — Netiesioginiai kapitalo mokesčiai — Bendrovių jungimasis — Įrašų nekilnojamojo turto registre keitimas — Apmokestinimas — Perleidimo mokesčio kvalifikavimas — Apmokestinimo sąlygos)

text:
               12.8.2006

               LT

               Europos Sąjungos oficialusis leidinys

               C 190/2

         2006 m. birželio 15 d. Teisingumo Teismo (trečioji kolegija) sprendimas (Amtsgericht Breisach (Vokietija) prašymas priimti prejudicinį sprendimą) Badischer Winzerkeller eG prieš Land Baden-Württemberg

   (Byla C-264/04) (1)

   (Direktyva 69/335/EEB - Netiesioginiai kapitalo mokesčiai - Bendrovių jungimasis - Įrašų nekilnojamojo turto registre keitimas - Apmokestinimas - „Perleidimo mokesčio“ kvalifikavimas - Apmokestinimo sąlygos)
   (2006/C 190/04)
   Proceso kalba: prancūzų
   Prašymą priimti prejudicinį sprendimą pateikęs teismas
   Amtsgericht Breisach
   Šalys pagrindinėje byloje
   Ieškovė: Badischer Winzerkeller eG

      Atsakovė: Land Baden-Württemberg
   Dalykas
   Prašymas priimti prejudicinį sprendimą — Amtsgericht Breisach Am Rhein — 1969 m. liepos 17 d. Tarybos direktyvos 69/335/EEB dėl netiesioginių mokesčių, taikomų kapitalui pritraukti (OL L 249, p. 25), pakeistos 1973 m. balandžio 9 d. Tarybos direktyva 73/79/EEB (OL L 103, p. 13), 1973 m. balandžio 9 d. Tarybos direktyva 73/80/EEB (OL L 103, p. 15), 1974 m. lapkričio 7 d. Tarybos direktyva 74/553/EEB (OL L 303, p. 9) ir 1985 m. birželio 10 d. Tarybos direktyva 85/303/EEB (OL L 156, p. 23) 4 straipsnio, 10 straipsnio c punkto ir 12 straipsnio 2 dalies išaiškinimas — Rinkliava už nekilnojamojo turto kadastro įrašo ištaisymą dėl žemės ūkio kooperatyvo savininko pasikeitimo dėl kooperatyvų susijungimo ir rinkliavos dydžio nustatymas pagal žemės sklypo vertę
   Rezoliucinė dalis

               1.

               Tokiam nekilnojamo turto registro įrašų keitimo apmokestinimui, koks nagrinėjamas pagrindinėje byloje, iš esmės taikomas 1969 m. liepos 17 d. Tarybos direktyvos 69/335/EEB dėl netiesioginių kapitalo mokesčių (Pataisytas vertimas), iš dalies pakeistos 1985 m. birželio 10 d. Tarybos direktyva 85/303/EEB, 10 straipsnio c punkte numatytas draudimas.

               2.

               Toks mokestis, koks nagrinėjamas pagrindinėje byloje, nukrypstant nuo Direktyvos 69/335, iš dalies pakeistos Direktyva 85/303, 10 straipsnio c punkto, gali būti laikomas Direktyvos 69/335, iš dalies pakeistos Direktyva 85/303, 12 straipsnio 1 dalies b punktu leidžiamu perleidimo mokesčiu su sąlyga, kad jis nėra didesnis už tuos, kurie taikomi panašiems sandoriams juos apmokestinančioje valstybėje narėje.
               Nacionalinis teismas turi patikrinti, ar šis mokestis yra suderinamas su Direktyvos 69/335, iš dalies pakeistos Direktyva 85/303, 12 straipsnio 2 dalies nuostatomis.

      (1)  OL C 228, 2004 9 11.


title: Byla T-442/04 Andrea Walderdorff 2004 m. lapkričio 5 d. pareikštas ieškinys Europos Bendrijų Komisijai

text:
               8.1.2005

               LT

               Europos Sąjungos oficialusis leidinys

               C 6/45

         Andrea Walderdorff 2004 m. lapkričio 5 d. pareikštas ieškinys Europos Bendrijų Komisijai
   (Byla T-442/04)
   (2005/C 6/89)
   Proceso kalba: prancūzų
   2004 m. lapkričio 5 d. Europos Bendrijų Pirmosios instancijos teisme buvo pareikštas Andrea Walderdorff, gyvenančios Briuselyje, atstovaujamos advokato Lucas Vogel, ieškinys Europos Bendrijų Komisijai.
   Ieškovė Pirmosios instancijos teismo prašo:

               —

               panaikinti Paskyrimų tarnybos 2004 m. liepos 19 d. sprendimą, atmetantį ieškovės 2004 m. vasario 26 d. skundą, kuriuo ji ginčijo sprendimą, netenkinantį jos prašymo 2003 m. vykdomame pareigų paaukštinime perkelti ją iš A5 lygio į A4 lygį;

               —

               jei reikia, taip pat panaikinti Paskyrimų tarnybos 2003 m. lapkričio mėn. priimtą pirminį sprendimą, netenkinantį ieškovės prašymo 2003 m. vykdomame pareigų paaukštinime perkelti ją iš A5 lygio į A4 lygį;

               —

               priteisti iš atsakovo bylinėjimosi išlaidas.

         Teisiniai pagrindai ir pagrindiniai argumentai
   Ieškinys grindžiamas tais pačiais teisiniais pagrindais ir pagrindiniais argumentais kaip ir byloje T-432/04.


title: Byla T-345/12: 2012 m. rugpjūčio 3 d. pareikštas ieškinys byloje Akzo Nobel ir kiti prieš Komisiją

text:
               29.9.2012

               LT

               Europos Sąjungos oficialusis leidinys

               C 295/29

         2012 m. rugpjūčio 3 d. pareikštas ieškinys byloje Akzo Nobel ir kiti prieš Komisiją

   (Byla T-345/12)
   2012/C 295/53
   Proceso kalba: anglų

      Šalys

      Ieškovės: Akzo Nobel NV (Amsterdamas, Nyderlandai), Akzo Nobel Chemicals Holding AB (Nacka, Švedija) ir Eka Chemicals AB (Bohus, Švedija), atstovaujamos advokatų C. Swaak ir R. Wesseling

      Atsakovė: Europos Komisija

      Reikalavimai

   Ieškovės Bendrojo Teismo prašo:

               —

               Iš dalies arba visiškai panaikinti 2012 m. gegužės 24 d. Komisijos sprendimą C(2012) 3533 galutinis, kuriuo atmetamas prašymas užtikrinti konfidencialumą, susijęs su byla COMP/38.620 — Vandenilio peroksidas ir perboratai.

               —

               Priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi trimis pagrindiniais ir dviems papildomais ieškinio pagrindais.

               1.

               Pirmasis ieškinio pagrindas, susijęs su tuo, kad Komisija pažeidė motyvavimo pareigą ir ieškovių teisę į gerą administravimą pagal SESV 296 straipsnį ir Europos Sąjungos pagrindinių teisių chartijos 41 straipsnį.

               2.

               Antrasis ieškinio pagrindas, susijęs su tuo, kad paskelbus išplėstą nekonfidencialią Vandenilio peroksido sprendimo versiją buvo pažeista Komisijos konfidencialumo pareiga pagal SESV 339 straipsnį, kuris įgyvendintas Reglamentuose 1/2003 (1), 773/2004 (2) ir 2002 m. ir 2006 m. Komisijos pranešimuose dėl bendradarbiavimo (3).

               3.

               Trečiasis ieškinio pagrindas, susijęs su tuo, kad paskelbus išplėstą nekonfidencialią Vandenilio peroksido sprendimo versiją, kurioje pateikta informacija iš ieškovių prašymo atleisti nuo baudos arba ją sumažinti, buvo pažeisti teisinio saugumo, ieškovių teisėtų lūkesčių principai ir teisė į gerą administravimą pagal Europos Sąjungos pagrindinių teisių chartijos 41 straipsnį.

               4.

               Ketvirtasis ieškinio pagrindas, taikytinas tiek, kiek remiantis Skaidrumo reglamentu (4) Komisijos sprendimas gali būti laikomas sprendimu suteikti leidimą susipažinti su tam tikra informacija, susijęs su tuo, kad Komisija pažeidė motyvavimo pareigą ir ieškovių teisę į gerą administravimą pagal SESV 296 straipsnį ir Europos Sąjungos pagrindinių teisių chartijos 41 straipsnį.

               5.

               Penktasis ieškinio pagrindas, taikytinas tiek, kiek remiantis Skaidrumo reglamentu Komisijos sprendimas gali būti laikomas sprendimu suteikti leidimą susipažinti su tam tikra informacija, susijęs su tuo, kad paskelbus išplėstą nekonfidencialią Vandenilio peroksido sprendimo versiją minėtas Reglamentas buvo pažeistas.

      (1)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205).

      (2)  2004 m. balandžio 7 d. Komisijos reglamentas (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos (OL L 123, p. 18; 2004 m. specialusis leidimas lietuvių k., 8 sk., 3 t., p. 81).

      (3)  Pranešimas apie atleidimą nuo baudų ir baudų sumažinimą kartelių atveju (OL C 45, 2002, p. 3) ir pranešimas apie atleidimą nuo baudų ir baudų sumažinimą kartelių atveju (OL C 298, 2006, p. 17).

      (4)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).)


title: Byla C-443/09: 2009 m. lapkričio 13 d. Tribunale Ordinario di Cosenza (Italija) pateiktas prašymas priimti prejudicinį sprendimą byloje C.C.I.A.A. di Cosenza prieš Grillo Star srl Fallimento

text:
               27.2.2010

               LT

               Europos Sąjungos oficialusis leidinys

               C 51/18

         2009 m. lapkričio 13 d.Tribunale Ordinario di Cosenza (Italija) pateiktas prašymas priimti prejudicinį sprendimą byloje C.C.I.A.A. di Cosenza prieš Grillo Star srl Fallimento

   (Byla C-443/09)
   2010/C 51/28
   Proceso kalba: italų

      Prašymą priimti prejudicinį sprendimą pateikęs teismas

      Tribunale Ordinario di Cosenza

      Šalys pagrindinėje byloje

      Ieškovė: C.C.I.A.A. di Cosenza

      Atsakovė: Grillo Star srl Fallimento

      Prejudiciniai klausimai

               1.

               Ar metinės rinkliavos apskaičiavimo kriterijai, numatyti 1993 m. gruodžio 29 d. Italijos Įstatymo Nr. 580 18 straipsnio b punkte, kaip apibrėžta to paties straipsnio 3, 4, 5 ir 6 dalyse, prieštarauja 2008 m. vasario 12 d. Tarybos direktyvai 2008/7/EB (1) dėl netiesioginių mokesčių, taikomų kapitalo pritraukimui, tiek, kiek jiems negali būti taikoma minėtos direktyvos 6 straipsnio e punkte numatyta išimtis?

               2.

               Visų pirma:

                           —

                           ar metinė rinkliava, apibrėžiama kaip „suma, būtina paslaugoms, kurios turi būti teikiamos per prekybos rūmų sistemą visoje nacionalinėje teritorijoje, užtikrinti“, turi rinkliavoms ir panašiems mokėjimams būdingų požymių?

                           —

                           ar tai, kad numatytas „išlyginimo fondas“, kuriuo visoje nacionalinėje teritorijoje siekiama suderinti visų įstatymais prekybos rūmams priskirtų „administracinių funkcijų“ vykdymą, reiškia, kad metinė rinkliava neturi rinkliavoms ir panašiems mokėjimams būdingų požymių?

                           —

                           ar atskiriems prekybos rūmams suteikta galimybė iki 20 % padidinti metinę rinkliavą, kad būtų bendrai finansuojamos iniciatyvos, kuriomis siekiama didinti gamybą ir gerinti ekonomines sąlygas jų kompetencijai priklausančioje teritorijoje, suderinama su tuo, kad pati rinkliava turi rinkliavoms ir panašiems mokėjimams būdingų požymių?

                           —

                           ar tai, kad aiškiai nenurodyta būtinos sumos, susijusios su prekybos rūmų atliekamu registracijos ir įrašų bendrovių registre tvarkymu bei atnaujinimu, nustatymo tvarka, prieštarauja konstatavimui, kad metinė rinkliava turi rinkliavoms ir panašiems mokėjimams būdingų požymių?

                           —

                           ar tai, kad metinė rinkliava nustatoma fiksuota suma, kai nenumatytas joks „reguliarus“ jos atitikties vidutinėms paslaugos sąnaudoms tikrinimas, suderinama su tuo, kad rinkliava turi rinkliavoms ir panašiems mokėjimams būdingų požymių?

      (1)  OL L 46, p. 11.


title: Byla C-614/14: 2014 m. gruodžio 31 d. Sofiyski gradski sad (Bulgarija) pateiktas prašymas priimti prejudicinį sprendimą baudžiamojoje byloje prieš Atanas Ognyanov

text:
               23.3.2015

               LT

               Europos Sąjungos oficialusis leidinys

               C 96/6

         2014 m. gruodžio 31 d.Sofiyski gradski sad (Bulgarija) pateiktas prašymas priimti prejudicinį sprendimą baudžiamojoje byloje prieš Atanas Ognyanov
   (Byla C-614/14)
   (2015/C 096/08)
   Proceso kalba: bulgarų

      Prašymą priimti prejudicinį sprendimą pateikęs teismas

   Sofiyski gradski sad

      Šalis pagrindinėje byloje

      Nuteistasis: Atanas Ognyanov

      Kita proceso šalis: Sofiyska gradska prokuratura

      Prejudiciniai klausimai

               1.

               Ar Sąjungos teisė (SESV 267 straipsnio 2 dalis, siejama su Teisingumo Teismo procedūros reglamento 94 straipsniu, Europos Sąjungos pagrindinių teisių chartijos 47 ir 48 straipsniai arba kitos taikytinos nuostatos) pažeidžiama tuo atveju, kai prašymą priimti prejudicinį sprendimą pateikęs teismas gavęs prejudicinį sprendimą tęsią bylos nagrinėjimą ir nenusišalinęs pats priima sprendimą byloje; pagrindas nusišalinti būtų tai, kad prašydamas priimti prejudicinį sprendimą teismas pats pareiškė dėl bylos preliminarią nuomonę (kurioje tam tikras faktines aplinkybes laikė nustatytomis, o tam tikrą teisės normą laikė taikytina šiomis faktinėmis aplinkybėmis)?
               Pateikiant klausimą daroma prielaida, kad pateikiant prašymą priimti prejudicinį sprendimą, nustatant faktines aplinkybes ir taikytiną teisę buvo atsižvelgta į visas procesines nuostatas, apsaugančias proceso šalių teises teikti įrodymus ir reikšti pastabas.

               2.

               Jei į pirmą prejudicinį klausimą bus atsakyta, kad galima teisėtai tęsti bylos nagrinėjimą, ar nebūtų pažeista Sąjungos teisė, jei

                           A)

                           teismas viską, kas buvo išdėstyta prašyme priimti prejudicinį sprendimą, be pakeitimų pakartotų savo galutiniame sprendime ir, atsižvelgdamas į šiuos faktinius ir teisinius sprendinius, atsisakytų rinkti naujus įrodymus ir išklausyti šalis; faktiškai teismas rinktų įrodymus ir sutiktų išklausyti šalis tik tais klausimais, kurie prašyme priimti prejudicinį sprendimą nebuvo laikomi nustatytais?

                           B)

                           teismas rinktų įrodymus ir išklausytų šalis visais susijusiais klausimais, įskaitant tuos, kuriais jis yra išsakęs savo nuomonę prašyme priimti prejudicinį sprendimą, o savo galutiniame sprendime pateiktų savo baigiamąją nuomonę, pagrįstą visais surinktais įrodymais ir suformuotą išklausius visus šalių argumentus, nesvarbu, ar įrodymai buvo surinkti ir argumentai pateikti prieš pateikiant prašymą priimti prejudicinį sprendimą ar jau gavus šį sprendimą?

               3.

               Jei į pirmą prejudicinį klausimą bus atsakyta, kad tolesnis pagrindinės bylos nagrinėjimas neprieštarauja Sąjungos teisei, ar neprieštarauja tokiu atveju Sąjungos teisei situacija, kai teismas nusprendžia toliau nenagrinėti bylos ir nusišalina motyvuodamas šališkumu, nes toliau nagrinėjant bylą būtų pažeista nacionalinė teisė, pagal kurią užtikrinama didesnė šalių interesų ir teisingumo apsauga. Kalbant konkrečiai, nusišalinimas grindžiamas tuo, kad:

                           A)

                           pateikdamas prašymą priimti prejudicinį sprendimą dar nepriėmęs galutinio sprendimo, teismas pateikė preliminarią nuomonę dėl bylos, o tai, nors ir leidžiama pagal Sąjungos teisę, tačiau draudžiama pagal nacionalinę teisę;

                           B)

                           savo galutinį sprendimą teismas suformuoja dviejuose teisės aktuose, o ne viename (jei būtų laikoma, kad prašyme priimti prejudicinį sprendimą pateikta ne preliminari, o galutinė nuomonė), o tai nors ir leidžiama pagal Sąjungos teisę, tačiau draudžiama pagal nacionalinę teisę?


title: Byla T-677/13: 2013 m. gruodžio 19 d. pareikštas ieškinys byloje Axa Versicherung prieš Komisiją

text:
               8.3.2014

               LT

               Europos Sąjungos oficialusis leidinys

               C 71/22

      2013 m. gruodžio 19 d. pareikštas ieškinys byloje Axa Versicherung prieš Komisiją

      (Byla T-677/13)
      (2014/C 71/42)
      Proceso kalba: vokiečių

         Šalys

         Ieškovė: Axa Versicherung AG (Kelnas, Vokietija), atstovaujama advokatų C. Bahr, S. Dethof ir A. Malec

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  Panaikinti skundžiamą sprendimą atmesti paraiškas.

                  —

                  Nepatenkinus šio reikalavimo, iš dalies panaikinti skundžiamą sprendimą atmesti paraiškas.

                  —

                  Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Ieškovė kreipiasi dėl 2013 m. spalio 29 d. Komisijos sprendimo, susijusio su ieškovės kartotinėmis paraiškomis dėl galimybės susipažinti su Komisijos dokumentais byloje COMP/39.125 — Automobilių stiklai.
      Grįsdama ieškinį ieškovė remiasi penkiais pagrindais.

                  1.

                  Pirmasis ieškinio pagrindas: Reglamento (EB) Nr. 1049/2001 (1) 2 ir 4 straipsniuose nustatytos pareigos konkrečiai ir individualiai patikrinti dokumentus, su kuriais prašoma susipažinti, pažeidimas
                  Šiuo klausimu ieškovė tvirtina, kad Komisija neįvykdė Reglamento (EB) Nr. 1049/2001 2 ir 4 straipsniuose nustatytos pareigos konkrečiai ir individualiai patikrinti dokumentus, su kuriais prašoma susipažinti. Vietoj to ji atitinkamus dokumentus neteisingai suklasifikavo pagal formalius kriterijus.

                  2.

                  Antrasis ieškinio pagrindas: Reglamento Nr. 1049/2001 4 straipsnio 2 dalies pirmos ir trečios įtraukų bei 4 straipsnio 3 dalies antros pastraipos pažeidimas dėl atsisakymo suteikti galimybę susipažinti su specialiais bylos dokumentais

                              —

                              Šiuo ieškinio pagrindu ieškovė tvirtina, kad Komisija neteisėtai pernelyg plačiai aiškino Reglamento Nr. 1049/2001 4 straipsnio 2 dalyje nustatytos išimties taikymo sritį. Ieškovė mano, kad nei buvo pažeisti komerciniai interesai pagal Reglamento Nr. 1049/2001 4 straipsnio 2 dalies pirmą įtrauką, nei Komisija galėjo remtis tyrimų tikslų apsauga, kaip apibrėžta pagal Reglamento Nr. 1049/2001 4 straipsnio 2 dalies trečią įtrauką.

                              —

                              Be to, nebuvo rimtai pakenkta sprendimų priėmimo procedūrai (Reglamento Nr. 1049/2001 4 straipsnio 3 dalies antra pastraipa).

                              —

                              Be to, Komisija neteisingai paneigė viršesnį viešąjį interesą atskleisdama prašomus dokumentus.

                  3.

                  Trečiasis ieškinio pagrindas: Reglamento Nr. 1049/2001 4 straipsnio 6 dalies pažeidimas dėl atsisakymo leisti susipažinti su visais specialiais dokumentais

                              —

                              Šiuo atžvilgiu ieškovė teigia, kad Komisija taip pat nesuteikė galimybės susipažinti tik su kai kuriomis aptariamų dokumentų dalimis ir todėl pažeidė Reglamento Nr. 1049/2001 4 straipsnio 6 dalį. Ieškovė nurodo, kad, nesilaikydama Reglamento Nr. 1049/2001 reikalavimų, Komisija neišnagrinėjo galimybės susipažinti su dokumentų dalimis.

                  4.

                  Ketvirtasis ieškinio pagrindas: Reglamento Nr. 1049/2001 4 straipsnio 2 dalies pirmos ir trečios įtraukų bei 4 straipsnio 3 dalies antros pastraipos ir 4 straipsnio 1 dalies b punkto pažeidimas dėl atsisakymo leisti susipažinti su pilna Komisijos bylos dokumentų sąrašo versija

                              —

                              Šiuo ieškinio pagrindu ieškovė nurodo, kad Komisija taip pat pernelyg plačiai aiškino Reglamento Nr. 1049/2001 4 straipsnyje nustatytas išimtis atsižvelgiant į ieškovės prašymą leisti susipažinti su pilna dokumentų sąrašo versija. Ieškovė mano, kad ir šiuo atveju negalėjo būti pažeisti Reglamento Nr. 1049/2001 4 straipsnio 2 dalies pirmoje įtraukoje nurodyti komerciniai interesai ir tyrimų tikslai, kaip apibrėžta pagal Reglamento Nr. 1049/2001 4 straipsnio 2 dalies trečią įtrauką.

                              —

                              Be to, ieškovė teigia, kad taip pat nebuvo pažeista Reglamento Nr. 1049/2001 4 straipsnio 1 dalies b punkte nurodyta individo privatumo apsauga.

                  5.

                  Penktasis ieškinio pagrindas:

                              —

                              Šiuo klausimu ieškovė tvirtina, kad atmesdama prašymą peržiūrėti bylas Komisija pateikė tik bendro pobūdžio teiginius ir netaikė teisės aktuose nustatytos tvarkos atskiriems dokumentams arba teisingai sudarytoms jų kategorijoms.

         (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331)


title: Byla T-147/11: 2011 m. kovo 14 d. pareikštas ieškinys byloje Robe prieš Tarybą

text:
               30.4.2011

               LT

               Europos Sąjungos oficialusis leidinys

               C 130/25

         2011 m. kovo 14 d. pareikštas ieškinys byloje Robe prieš Tarybą

   (Byla T-147/11)
   2011/C 130/51
   Proceso kalba: prancūzų

      Šalys

      Ieškovas: Gogo Joachim Robe (Abidžanas, Dramblio Kaulo Krantas), atstovaujamas advokato G. Collard

      Atsakovė: Europos Sąjungos Taryba

      Ieškovo reikalavimai

   Ieškovas Bendrojo Teismo prašo:

               —

               Pripažinti, kad 2011 m. sausio 14 d. Tarybos reglamentas (ES) Nr. 25/2011 ir 2011 m. sausio 14 d. Tarybos sprendimas 2011/18/BUSP, 2011 m. sausio 15 d. paskelbti Europos Sąjungos oficialiajame leidinyje, tiek, kiek jie susiję su ieškovu Gogo Joachim ROBE, nėra pagrįsti faktais.

               —

               Todėl:

                           —

                           panaikinti 2011 m. sausio 14 d. Tarybos reglamentą (ES) Nr. 25/2011 ir 2011 m. sausio 14 d. Tarybos sprendimą 2011/18/BUSP,

                           —

                           nepatenkinus pirmesniojo reikalavimo, nurodyti išbraukti Gogo Joachim ROBE pavardę iš sąrašų, pridėtų prie minėto reglamento ir minėto sprendimo.

      Ieškinio pagrindai ir pagrindiniai argumentai

   Ieškovo nurodyti ieškinio pagrindai ir pagrindiniai motyvai iš esmės yra tokie patys arba panašūs į tuos, kurie nurodyti byloje T-137/11, Guiai Bi Poin prieš Tarybą.


title: Byla C-537/15: 2015 m. spalio 15 d. Sąd Rejonowy w Koninie (Lenkija) pateiktas prašymas priimti prejudicinį sprendimą byloje Euro Bank SA/Marek Łopaciński

text:
               30.5.2016

               LT

               Europos Sąjungos oficialusis leidinys

               C 191/3

         2015 m. spalio 15 d.Sąd Rejonowy w Koninie (Lenkija) pateiktas prašymas priimti prejudicinį sprendimą byloje Euro Bank SA/Marek Łopaciński

   (Byla C-537/15)
   (2016/C 191/05)
   Proceso kalba: lenkų

      Prašymą priimti prejudicinį sprendimą pateikęs teismas

      Sąd Rejonowy w Koninie

      Šalys pagrindinėje byloje

      Ieškovas: Euro Bank SA

      Atsakovas: Marek Łopaciński

      Prejudiciniai klausimai

   2016 m. kovo3 d. nutartimi Teisingumo Teismas (dešimtoji kolegija) nutraukė bylą.


title: Byla C-91/09: 2010 m. kovo 26 d. Teisingumo Teismo (penktoji kolegija) nutartis byloje ( Bundesgerichtshof (Vokietija) prašymas priimti prejudicinį sprendimą) Eis.de GmbH prieš BBY Vertriebsgesellschaft mbH (Procedūros reglamento 104 straipsnio 3 dalies pirma pastraipa — Prekių ženklai — Internetas — Reklama raktinių žodžių pagrindu ( „keyword advertising“ ) — Prekių ženklo savininko konkurento skelbimo rodymas remiantis su šiuo prekių ženklu sutampančiu raktiniu žodžiu — Direktyva 89/104/EEB — 5 straipsnio 1 dalies a punktas)

text:
               28.8.2010

               LT

               Europos Sąjungos oficialusis leidinys

               C 234/18

         2010 m. kovo 26 d. Teisingumo Teismo (penktoji kolegija) nutartis byloje (Bundesgerichtshof (Vokietija) prašymas priimti prejudicinį sprendimą) Eis.de GmbH prieš BBY Vertriebsgesellschaft mbH

   (Byla C-91/09) (1)

   (Procedūros reglamento 104 straipsnio 3 dalies pirma pastraipa - Prekių ženklai - Internetas - Reklama raktinių žodžių pagrindu („keyword advertising“) - Prekių ženklo savininko konkurento skelbimo rodymas remiantis su šiuo prekių ženklu sutampančiu raktiniu žodžiu - Direktyva 89/104/EEB - 5 straipsnio 1 dalies a punktas)
   2010/C 234/26
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys

      Ieškovė: Eis.de GmbH

      Atsakovė: BBY Vertriebsgesellschaft mbH

      Dalykas

   Prašymas priimti prejudicinį sprendimą — Bundesgerichtshof (Karlsrūhė) — 1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti (OL L 40, 1989, p. 1; 2004 m. specialusis leidimas lietuvių k., 17 sk., 1 t., p. 92) 5 straipsnio 1 dalies a punkto išaiškinimas — Į prekių ženklą panašaus žymens nurodymas interneto paieškos serverį eksploatuojančiam paslaugų teikėjui tam, kad įrašius šį žymenį kaip ieškomą žodį ekrane automatiškai atsirastų prekių arba paslaugų, identiškų prekėms ir paslaugoms, kurioms buvo įregistruotas nagrinėjamas prekių ženklas, reklama („keyword advertising“) — Prekių ženklo savininko sutikimo nebuvimas — Tokio „vartojamo“ prekių ženklo naudojimo kvalifikavimas pagal minėtą nuostatą

      Rezoliucinė dalis

   1988 m. gruodžio 21 d. Pirmosios Tarybos direktyvos 89/104/EEB valstybių narių įstatymams, susijusiems su prekių ženklais, suderinti 5 straipsnio 1 dalies a punktas turi būti aiškinamas taip, kad prekių ženklo savininkas turi teisę uždrausti reklamuojančiam asmeniui, remiantis su šiuo prekių ženklu sutampančiu raktiniu žodžiu, kurį reklamuojantis asmuo be minėto savininko sutikimo pasirinko teikdamas paieškos internete paslaugas, reklamuoti tokias pačias prekes ar paslaugas, kurioms įregistruotas šis prekių ženklas, jeigu tokia reklama vidutiniam internautui nesudaro galimybės arba sudaro galimybę tik sunkiai sužinoti, ar skelbime nurodytos prekės arba paslaugos yra prekių ženklo savininko arba su juo ekonomiškai susijusios įmonės, ar, atvirkščiai, trečiojo asmens.

      (1)  OL C 129, 2009 6 6.


title: Byla C-269/12 P: 2012 m. birželio 1 d. Guillermo Cañas pateiktas apeliacinis skundas dėl 2012 m. kovo 26 d. Bendrojo Teismo (trečioji kolegija) priimtos nutarties byloje T-508/09, Cañas prieš Komisiją

text:
               4.8.2012

               LT

               Europos Sąjungos oficialusis leidinys

               C 235/8

         2012 m. birželio 1 d. Guillermo Cañas pateiktas apeliacinis skundas dėl 2012 m. kovo 26 d. Bendrojo Teismo (trečioji kolegija) priimtos nutarties byloje T-508/09, Cañas prieš Komisiją

   (Byla C-269/12 P)
   2012/C 235/15
   Proceso kalba: prancūzų

      Šalys

      Apeliantas: Guillermo Cañas, atstovaujamas advokato Y. Bonnard

      Kitos proceso šalys: Europos Komisija, Tarptautinė antidopingo agentūra, ATP Tour Inc.

      Apelianto reikalavimai

               —

               Panaikinti 2012 m. kovo 26 d. Bendrojo Teismo sprendimą byloje T-508/09.

               —

               Nurodyti Bendrajam Teismui išnagrinėti 2009 m. gruodžio 22 d. G. Cañas pateiktą ieškinį dėl panaikinimo.

               —

               Atmesti visus kitus priešingus reikalavimus.

               —

               Nurodyti padengti G. Cañas bylinėjimosi išlaidas.

      Apeliacinio skundo pagrindai ir pagrindiniai argumentai

   Ieškovas nurodo tris kaltinimus Bendrojo Teismo sprendimo atžvilgiu.
   Pirma, ieškovas tvirtina, kad Bendrasis Teismas pažeidė laikinai nedalyvaujančios rinkoje įmonės teisę pareikšti ieškinį dėl skundo atmetimo dėl konkurencijos teisės pažeidimo, nes jos suinteresuotumui pareikšti ieškinį šis teismas pritaikė nedelsiant gaunamos naudą, kurią ši įmonė galėtų gauti dėl ieškinio dėl panaikinimo, sąlygą. Ieškovo nuomone, dėl paties skundo atmetimo panaikinimo ieškovas niekada negalėtų nedelsiant gauti naudos, nes panaikinus šį atmetimą būtų pasiekta tik tai, kad skundas būtų išnagrinėtas be jokios rezultato garantijos.
   Antra, ieškovas tvirtina, kad Bendrasis Teismas neteisingai manė, jog jo suinteresuotumas pareikšti ieškinį išnyko, nes jis buvo atskleistų antikonkurencinių pažeidimų auka. Jis mano, kad neatsižvelgiant į tai, kad jis pabaigė savo sportinę karjerą, jis vis dar yra suinteresuotas pareikšti ieškinį, t. y. suinteresuotas, kad būtų panaikintas Komisijos sprendimas atmesti jo skundą be tolesnio nagrinėjimo bei kad Komisija pripažintų atskleistų pažeidimų neteisėtumą, o tai yra būtinas išankstinis etapas prašymui atlyginti žalą pateikti Tarptautinei antidopingo agentūrai, ATP Tour Inc. ir Sporto arbitražo teismui.
   Trečia, ieškovas tvirtina, kad Bendrasis Teismas manė, jog ieškovo skundo atmetimo panaikinimas neturėtų jokios įtakos jo teisei pareikšti ieškinį dėl žalos atlyginimo šioms įmonėms, kurias jis nurodė, nes administracine procedūra Komisijoje negalima užkirsti kelio ieškiniams pareikšti kompetentinguose civiliniuose teismuose. Vis dėlto šis argumentas yra faktinių aplinkybių klaida, nes 2007 m. gegužės 27 d. sprendime Sporto arbitražo teismas nusprendė, kad atskleisti pažeidimai nebuvo priešingi Europos konkurencijos teisei, todėl ieškovas be teigiamo Komisijos sprendimo negalėjo pateikti prašymo atlyginti žalą.


title: Byla T-1/10: 2011 m. rugsėjo 21 d. Bendrojo Teismo nutartis byloje PPG ir SNF prieš ECHA (Ieškinys dėl panaikinimo — REACH — Akrilamido pripažinimas ypač didelį susirūpinimą keliančia medžiaga — Aktas, dėl kurio negalima pareikšti ieškinio — Nepriimtinumas)

text:
               19.11.2011

               LT

               Europos Sąjungos oficialusis leidinys

               C 340/21

         2011 m. rugsėjo 21 d. Bendrojo Teismo nutartis byloje PPG ir SNF prieš ECHA

   (Byla T-1/10) (1)

   (Ieškinys dėl panaikinimo - REACH - Akrilamido pripažinimas ypač didelį susirūpinimą keliančia medžiaga - Aktas, dėl kurio negalima pareikšti ieškinio - Nepriimtinumas)
   2011/C 340/44
   Proceso kalba: anglų

      Šalys

      Ieškovės: Polyelectrolyte Producers Group GEIE (PPG) (Briuselis, Belgija) ir SNF SAS (Andrezjė-Buteonas, Prancūzija), iš pradžių atstovaujamos advokato K. Van Maldegem, solisitoriaus P. Sellar ir advokato R. Cana, vėliau — K. Van Maldegem ir R. Cana)

      Atsakovė: Europos cheminių medžiagų agentūra (ECHA), atstovaujama M. Heikkilä ir W. Broere, padedamų advokato J. Stuyck

      Atsakovės pusėje į bylą įstojusios šalys: Nyderlandų Karalystė, atstovaujama C. Wissels, J. Langer, Y. de Vries ir M. de Ree ir Europos Komisija, iš pradžių atstovaujama P. Oliver ir G. Wilms, vėliau — P. Oliver ir E. Manhaeve

      Dalykas

   Prašymas panaikinti ECHA sprendimą, kuriuo pripažįstama, kad akrilamidas (EB Nr. 201–173–7) yra medžiaga, kuri atitinka 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, p. 1), 57 straipsnyje nustatytus kriterijus, remiantis minėto reglamento 59 straipsniu.

      Rezoliucinė dalis

               1.

               Atmesti ieškinį kaip nepriimtiną.

               2.

               Priteisti iš Polyelectrolyte Producers Group GEIE (PPG) ir SNF SAS jų ir Europos cheminių medžiagų agentūros (ECHA) patirtas bylinėjimosi išlaidas.

               3.

               SNF padengia su laikinųjų apsaugos priemonių taikymo procedūra susijusias išlaidas.

               4.

               Nyderlandų Karalystė ir Europos Komisija padengia savo bylinėjimosi išlaidas.

      (1)  OL C 63, 2010 3 13.


title: Pranešimo Oficialiajame leidinyje dėl bylos T-695/16 P – 2016 m. rugsėjo 29 d. Europos Komisijos pateiktas apeliacinis skundas dėl 2016 m. liepos 20 d. Tarnautojų teismo sprendimo byloje F-104/15, U (*)/Komisija – klaidų ištaisymas (OL C 441, 2016 11 28, kaip pakartotinai išspausdinta siekiant apsaugoti asmens duomenis)

text:
               27.3.2017

               LT

               Europos Sąjungos oficialusis leidinys

               C 95/26

         Pranešimo Oficialiajame leidinyje dėl bylos T-695/16 P – 2016 m. rugsėjo 29 d. Europos Komisijos pateiktas apeliacinis skundas dėl 2016 m. liepos 20 d. Tarnautojų teismo sprendimo byloje F-104/15, U (*)/Komisija – klaidų ištaisymas
   (
         Europos Sąjungos oficialusis leidinys C 441, 2016 m. lapkričio 28 d.
      , kaip pakartotinai išspausdinta siekiant apsaugoti asmens duomenis)
   (2017/C 095/35)
   4 puslapis, tyrinys, ir 28 puslapis: „U (*)“ pakeičiama „RN (*)“.


title: Byla C-138/15 P: 2016 m. kovo 3 d. Teisingumo Teismo (šeštoji kolegija) sprendimas byloje Teva Pharma BV, Teva Pharmaceuticals Europe BV/Europos vaistų agentūra (EMA), Europos Komisija (Apeliacinis skundas — Retieji vaistai — Reglamentas (EB) Nr.°141/2000 — Reglamentas (EB) Nr. 847/2000 — Atsisakymas leisti pateikti į rinką retojo vaisto imatinibo mezilato generinę versiją)

text:
               2.5.2016

               LT

               Europos Sąjungos oficialusis leidinys

               C 156/16

         2016 m. kovo 3 d. Teisingumo Teismo (šeštoji kolegija) sprendimas byloje Teva Pharma BV, Teva Pharmaceuticals Europe BV/Europos vaistų agentūra (EMA), Europos Komisija

   (Byla C-138/15 P) (1)

   ((Apeliacinis skundas - Retieji vaistai - Reglamentas (EB) Nr.o141/2000 - Reglamentas (EB) Nr. 847/2000 - Atsisakymas leisti pateikti į rinką retojo vaisto imatinibo mezilato generinę versiją))
   (2016/C 156/22)
   Proceso kalba: anglų

      Šalys

      Apeliantė: Teva Pharma BV, Teva Pharmaceuticals Europe BV, atstovaujama baristerių QC K. Bacon, E. Mackenzie, solisitoriaus G. Morgan

      Kitos proceso šalys: Europos vaistų agentūra (EMA), atstovaujama N. Rampal Olmedo, M. Tovar Gomis, S. Marino ir T. Jabłoński, Europos Komisija, atstovaujama A. Sipos ir M. Šimerdová

      Rezoliucinė dalis

               1.

               Atmesti apeliacinį skundą.

               2.

               Priteisti iš Teva Pharma BV ir Teva Pharmaceuticals Europe BV jų pačių ir Europos vaistų agentūros (EMA) patirtas bylinėjimosi išlaidas.

               3.

               Europos Komisija padengia savo bylinėjimosi išlaidas.

      (1)  OL C 190, 2015 6 8.


title: 2005 m. balandžio 13 d. Pirmosios Instancijos Teismo sprendimas, Byloje T-286/03 The Gillette Company prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Protesto procedūra — Prašymas įregistruoti figūrinį Bendrijos prekių ženklą RIGHT GUARD XTREME sport — Ankstesnis nacionalinis figūrinis prekių ženklas WILKINSON SWORD XTREME III — Supainiojimo galimybė — Registracijos atmetimas — Reglamento (EB) Nr. 40/94 8 straipsnio 1 dalies b punktas)

text:
               25.6.2005

               LT

               Europos Sąjungos oficialusis leidinys

               C 155/16

      PIRMOSIOS INSTANCIJOS TEISMO SPRENDIMAS

   2005 m. balandžio 13 d.
   Byloje T-286/03 The Gillette Company prieš Vidaus rinkos derinimo tarnybą (prekių ženklams ir pramoniniam dizainui) (VRDT)
       (1)

   (Bendrijos prekių ženklas - Protesto procedūra - Prašymas įregistruoti figūrinį Bendrijos prekių ženklą RIGHT GUARD XTREME sport - Ankstesnis nacionalinis figūrinis prekių ženklas WILKINSON SWORD XTREME III - Supainiojimo galimybė - Registracijos atmetimas - Reglamento (EB) Nr. 40/94 8 straipsnio 1 dalies b punktas)
   (2005/C 155/32)
   Proceso kalba: vokiečių
   Byloje T-286/03 The Gillette Company, įsteigta Bostone (Jungtinės Amerikos Valstijos), atstovaujama A. Ebert-Weidenfeller ir L. Kouker, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą G. Schneider ir J. Weberndörfer, dalyvaujant kitai VRDT apeliacinėje taryboje vykusio proceso šaliai, įstojusiai į bylą Pirmosios instancijos teisme, Wilkinsons Sword GmbH, įsteigtai Solingen (Vokietija), atstovaujamai advokato E. Kessler, dėl ieškinio, pateikto dėl 2003 m. balandžio 17 d. VRDT ketvirtosios apeliacinės tarybos sprendimo (byla R 221/2002-4) dėl figūrinio prekių ženklo RIGHT GUARD XTREME sport registracijos atmetimo, Pirmosios instancijos teismas (antroji kolegija), kurį sudaro kolegijos pirmininkas J. Pirrung, teisėjai A. W. H. Meij ir I. Pelikánová; sekretorius: vyriausiasis administratorius J. Palacio González, 2005 m. balandžio 13 d. priėmė sprendimą, kurio rezoliucinėje dalyje nurodyta:

               1)

               Atmesti ieškinį.

               2)

               Priteisti iš ieškovės bylinėjimosi išlaidas.

      (1)  OL C 251, 2003 10 18.


title: Byla C-482/14: 2014 m. spalio 30 d. pareikštas ieškinys byloje Europos Komisija/Vokietijos Federacinė Respublika

text:
               19.1.2015

               LT

               Europos Sąjungos oficialusis leidinys

               C 16/17

      2014 m. spalio 30 d. pareikštas ieškinys byloje Europos Komisija/Vokietijos Federacinė Respublika

      (Byla C-482/14)
      (2015/C 016/27)
      Proceso kalba: vokiečių

         Šalys

         Ieškovė: Europos Komisija, atstovaujama W. Mölls, J. Hottiaux ir T. Maxian Rusche

         Atsakovė: Vokietijos Federacinė Respublika

         Ieškovės reikalavimai

      Ieškovė prašo nuspręsti, kad:

                  1.

                  Vokietijos Federacinė Respublika neįvykdė pareigų pagal Direktyvos 2012/34/ES (1) 6 straipsnio 1 dalį (Direktyvos 91/440/EEB 6 straipsnio 1 dalis), nes leido perkelti geležinkelių infrastruktūros valdymui skirtas viešąsias lėšas į transporto paslaugų sritį.

                  2.

                  Vokietijos Federacinė Respublika neįvykdė pareigų pagal Direktyvos 2012/34/ES 6 straipsnio 4 dalį (Direktyvos 91/440/EEB 6 straipsnio 1 dalis), nes neužtikrino, kad draudimo perkelti geležinkelių infrastruktūros valdymui skirtas viešąsias lėšas į transporto paslaugų sritį laikymąsi būtų galima kontroliuoti per apskaitos tvarkymą.

                  3.

                  Vokietijos Federacinė Respublika neįvykdė pareigų pagal Direktyvos 2012/34/ES 31 straipsnio 1 dalį (Direktyvos 2001/14/EB 7 straipsnio 1 dalis), nes neužtikrino, kad mokesčiai už naudojimąsi geležinkelių infrastruktūra būtų naudojami tik infrastruktūros valdytojo veiklai finansuoti.

                  4.

                  Vokietijos Federacinė Respublika neįvykdė pareigų pagal Direktyvos 2012/34/ES 6 straipsnio 3 dalį (Direktyvos 91/440/EEB 9 straipsnio 4 dalis) ir Reglamento (EB) Nr. 1370/2007 (2) 6 straipsnio 1 dalį, siejamą su jo priedo 5 punktu, nes neužtikrino, kad viešosios lėšos, skirtos viešųjų keleivių vežimo paslaugų teikimui, būtų apskaitomos atskirai atitinkamose sąskaitose.

                  5.

                  Priteisti iš Vokietijos Federacinės Respublikos bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė nurodo:
      Vokietija leido koncernui Deutsche Bahn sudaryti sutartis dėl pelno paskirstymo ir naudoti geležinkelių infrastruktūros valdytojų pajamas iš mokesčių už naudojimąsi geležinkelių infrastruktūra ir viešojo finansavimo kitiems tikslams nei infrastruktūros valdymas. Tai neatitinka Direktyvos 2012/34/ES 6 straipsnio 1 dalies ir 31 straipsnio 1 dalies.
      Be to, infrastruktūros valdytojų tvarkoma apskaita neleidžia patikrinti, kaip laikomasi draudimo perkelti viešąsias lėšas į transporto paslaugų sritį. Vokietija tai leidžia, o tai neatitinka Direktyvos 2012/34/ES 6 straipsnio 4 dalies.
      Galiausia, Vokietija neužtikrino, kad viešosios lėšos, skirtos viešųjų keleivių vežimo paslaugų teikimui, būtų apskaitomos atskirai atitinkamose sąskaitose. Tai neatitinka Direktyvos 2012/34/ES 6 straipsnio 3 dalies ir Reglamento (EB) Nr. 1370/2007 6 straipsnio 1 dalies, siejamos su jo priedo 5 punktu.

         (1)  2012 m. lapkričio 21 d. Europos Parlamento ir Tarybos direktyva 2012/34/ES, kuria sukuriama bendra Europos geležinkelių erdvė (OL L 343, p. 32).

         (2)  2007 m. spalio 23 d. Europos Parlamento ir Tarybos reglamentas (EB) Nr. 1370/2007 dėl keleivinio geležinkelių ir kelių transporto viešųjų paslaugų ir panaikinantis Tarybos reglamentus (EEB) Nr. 1191/69 ir (EEB) Nr. 1107/70 (OL L 315, p. 1).


title: Byla F-22/13: 2013 m. liepos 11 d. pareikštas ieškinys byloje ZZ prieš Komisiją

text:
               5.10.2013

               LT

               Europos Sąjungos oficialusis leidinys

               C 291/7

         2013 m. liepos 11 d. pareikštas ieškinys byloje ZZ prieš Komisiją

   (Byla F-22/13)
   2013/C 291/07
   Proceso kalba: anglų

      Šalys

      Ieškovas: ZZ, atstovaujamas advokatės M. Pecyna

      Atsakovė: Komisija

      Ginčo dalykas bei aprašymas

   Sprendimo atsisakyti įdarbinti ieškovą, nes jis neatitinka leidimo dalyvauti konkurse reikalavimų, numatytų pranešime apie konkursą EPSO/AD/207/11, panaikinimas.

      Ieškovo reikalavimai

               —

               Panaikinti 2012 m. rugsėjo 26 d. Europos Komisijos Bendrųjų žmogiškųjų išteklių ir apsaugos generalinio direktorato B.2 skyriaus sprendimą, kuriuo buvo atsisakyta jį įdarbinti Komisijoje (ESTAT) iš konkurso EPSO/AD/207/11 rezervo sąrašo ir kuriuo buvo šio konkurso rezervo sąraše pridėta pastaba, kuria informuojami Komisijos padaliniai, jog ieškovas neatitinka leidimo dalyvauti tame konkurse reikalavimų.

               —

               Prireikus, panaikinti Europos Komisijos DG HR.D.2 direktoriaus sprendimą, kuriuo atmestas 2013 m. vasario 25 d. ZZ pateiktas skundas (Nr. Rl696/12).

               —

               Priteisti iš Komisijos bylinėjimosi išlaidas.


title: Byla T-55/13: 2015 m. gegužės 21 d. Bendrojo Teismo sprendimas byloje Formula One Licensing/VRDT – Idea Marketing (F1H20) (Bendrijos prekių ženklas — Protesto procedūra — Tarptautinė registracija, nurodant Europos bendriją — Žodinis prekių ženklas F1H2O — Žodiniai ir vaizdiniai Bendrijos, tarptautiniai Beniliukso ir nacionaliniai prekių ženklai F1 — Santykiniai atmetimo pagrindai — Galimybė supainioti — Tarybos reglamento Nr. 207/2009 8 straipsnio 1 dalies b punktas — Nepagrįstai gauta nauda dėl ankstesnių prekių ženklų skiriamojo požymio arba gero vardo — Tarybos reglamento Nr. 207/2009 8 straipsnio 5 dalis)

text:
               6.7.2015

               LT

               Europos Sąjungos oficialusis leidinys

               C 221/9

         2015 m. gegužės 21 d. Bendrojo Teismo sprendimas byloje Formula One Licensing/VRDT – Idea Marketing (F1H20)

   (Byla T-55/13) (1)

   ((Bendrijos prekių ženklas - Protesto procedūra - Tarptautinė registracija, nurodant Europos bendriją - Žodinis prekių ženklas F1H2O - Žodiniai ir vaizdiniai Bendrijos, tarptautiniai Beniliukso ir nacionaliniai prekių ženklai F1 - Santykiniai atmetimo pagrindai - Galimybė supainioti - Tarybos reglamento Nr. 207/2009 8 straipsnio 1 dalies b punktas - Nepagrįstai gauta nauda dėl ankstesnių prekių ženklų skiriamojo požymio arba gero vardo - Tarybos reglamento Nr. 207/2009 8 straipsnio 5 dalis))
   (2015/C 221/11)
   Proceso kalba: anglų

      Šalys

      Ieškovė: Formula One Licensing BV (Roterdamas, Nyderlandai), iš pradžių atstovaujama advokato B. Klingberg, vėliau – advokato K. Sandberg

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Folliard-Monguiral

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Idea Marketing SA (Lozana, Šveicarija), atstovaujama advokatų B. Brisset ir O. Vanner

      Dalykas

   Ieškinys, pareikštas dėl 2012 m. lapkričio 20 d. VRDT ketvirtosios apeliacinės tarybos sprendimo (byla R 1247/2011-4), susijusio su protesto procedūra tarp Formula One Licensing BV ir Idea Marketing SA.

      Rezoliucinė dalis

               1.

               Atmesti ieškinį.

               2.

               Priteisti iš Formula One Licensing BV padengti savo ir Vidaus rinkos derinimo tarnybos (prekių ženklams ir pramoniniam dizainui) (VRDT) bei Idea Marketing SA patirtas bylinėjimosi išlaidas.

      (1)  OL C 101, 2013 4 6.


title: Byla C-430/06 2006 m. spalio 18 d. Tribunal Superior de Justicia de la Comunidad Autónoma del País Vasco (Ispanija) pateiktas prašymas priimti prejudicinį sprendimą byloje Comunidad Autónoma de la Rioja prieš Diputación Foral de Álava, Juntas Generales del Territorio Histórico de Álava, Confederación Empresarial Vasca

text:
               30.12.2006

               LT

               Europos Sąjungos oficialusis leidinys

               C 326/31

         2006 m. spalio 18 d.Tribunal Superior de Justicia de la Comunidad Autónoma del País Vasco (Ispanija) pateiktas prašymas priimti prejudicinį sprendimą byloje Comunidad Autónoma de la Rioja prieš Diputación Foral de Álava, Juntas Generales del Territorio Histórico de Álava, Confederación Empresarial Vasca

   (Byla C-430/06)
   (2006/C 326/64)
   Proceso kalba: ispanų
   Prašymą priimti prejudicinį sprendimą pateikęs teismas
   Tribunal Superior de Justicia de la Comunidad Autónoma del País Vasco
   Šalys pagrindinėje byloje
   Ieškovė: Comunidad Autónoma de la Rioja
   Atsakovės: Diputación Foral de Álava, Juntas Generales del Territorio Histórico de Álava, Confederación Empresarial Vasca
   Prejudicinis klausimas
   Ar Sutarties 87 straipsnio 1 dalis turi būti aiškinama taip, kad Juntas Generales del Territorio Histórico de Álava priimtos mokestinės priemonės, atsižvelgiant į Pelno mokesčio įstatymo 29 straipsnio 1 dalies a punkto ir 37 straipsnio naują redakciją, dėl nustatyto mokesčio tarifo, mažesnio nei standartinis Ispanijos valstybės įstatyme (Ley del Estado español) įtvirtintas tarifas, ir atskaitos, kuri valstybės mokesčių teisės sistemoje neegzistuoja, taikomų šio valstybės autonominio vieneto teritorijoje, turi būti laikomos selektyviomis ir kvalifikuojamos valstybės pagalba šios nuostatos prasme, o dėl to apie ją turi būti pranešta Komisijai pagal EB 88 straipsnio 3 dalį?


title: Byla F-16/13: 2014 m. balandžio 10 d. Tarnautojų teismo (antroji kolegija) sprendimas byloje Camacho-Fernandes prieš Komisiją (Viešoji tarnyba — Pareigūnai — Socialinė apsauga — Pareigūnų tarnybos nuostatų 73 straipsnis — Profesinė liga — Asbesto ir kitų medžiagų poveikis — Medicinos komisija — Atsisakymas pripažinti ligos, dėl kurios pareigūnas mirė, profesinę kilmę — Medicinos komisijos nuomonės teisėtumas — Kolegialumo principas — Įgaliojimai — Motyvavimas — Vienodo požiūrio principas)

text:
               26.5.2014

               LT

               Europos Sąjungos oficialusis leidinys

               C 159/38

         2014 m. balandžio 10 d. Tarnautojų teismo (antroji kolegija) sprendimas byloje Camacho-Fernandes prieš Komisiją

   (Byla F-16/13) (1)

   ((Viešoji tarnyba - Pareigūnai - Socialinė apsauga - Pareigūnų tarnybos nuostatų 73 straipsnis - Profesinė liga - Asbesto ir kitų medžiagų poveikis - Medicinos komisija - Atsisakymas pripažinti ligos, dėl kurios pareigūnas mirė, profesinę kilmę - Medicinos komisijos nuomonės teisėtumas - Kolegialumo principas - Įgaliojimai - Motyvavimas - Vienodo požiūrio principas))
   2014/C 159/52
   Proceso kalba: prancūzų

      Šalys

      Ieškovas: Ivo Camacho-Fernandes (Funšalis, Portugalija), atstovaujamas advokato N. Lhoëst

      Atsakovė: Europos Komisija, atstovaujama J. Currall ir V. Joris

      Dalykas

   Prašymas panaikinti Bendrosios sveikatos draudimo sistemos (RCAM) sprendimą dėl to, kad juo patvirtinamas sprendimo atmesti prašymą pripažinti ligos, nuo kurios mirė ieškovo sutuoktinė, buvusi pareigūnė, profesinę kilmę, projektas.

      Sprendimo rezoliucinė dalis

               1.

               Atmesti ieškinį.

               2.

               M. Camacho-Fernandes padengia savo ir Europos Komisijos bylinėjimosi išlaidas.

      (1)  OL C 108, 2013 4 13, p. 40.